text:
Biografi SBY [Basa Sunda]
Dr. H. Susilo Bambang Yudhoyono ( anu sok biasa disebut SBY ) nyaeta Presiden Republik Indonesia anu ka genep, sakaligus Presiden mimiti nu dipilih langsung ku rahayat Indonesia. Jeung Drs. M. Jusuf Kalla ( JK ) salaku wakil presidenna, SBY kapilih dina pemilihan presiden taun 2004, anu ngusung agenda “ Indonesia yang lebih adil, damai, sejahtera dan demokratis” . Basa eta, SBY – JK ngunggulan rivalna, nyaeta Megawati Soekarnoputri – Hamzah Haz ( 60% sora pamilih ). Dina tanggal 20 Oktober 2004, Majelis Permusyawaratan Rakyat ( MPR ) ngalantik SBY jadi presiden jeung Jusuf Kalla nu jadi wakilna. Presiden SBY diboborkeun di Pacitan Jawa Timur tanggal 9 September 1949. SBY mangrupakeun anak tunggal ti R. Soekotji jeung Sitti Habibah. Geutih prajurit nurun ti ramana nu mangrupakeun pensiunan Letnan. Indungna, mangrupakeun putri salah sahiji pendiri Ponpes Tremas. Indungna anu ngadorong SBY jadi saurang penganut agama Islam nu taat. Sanajan SBY teh anak tunggal, anjeunna tetep pinuh ku rasa sumanget jeung kerja keras. Pas anjeunna sakola di Sakola Rahayat Gajahmada, SBY geus katingal prestasina. SBY pinter jeung faseh pisan dina pelajaran Basa Inggris. SBY ngasah kamampuan jeung bakat – bakatna di sakola eta. SBY resep pisan miluan kagiatan kasenian. SBY jadi penulis puisi, carpon, pamaen teater, jeung pamaen band. Karya – karyana sering dikirimkeun ka majalah – majalah. Salain kasenian, anjeunna oge resep olahraga. SBY nyaeta seorang ilmuwan anu nggeus kauji. Anjeunna meunang gelar “Master in Management” ti Universitas Webster Amerika Serikat taun 1991. Lanjutan pendidikannana lumangsung di Institut Pertanian Bogor. Taun 2004 SBY lulus ti IPB jeung meunang gelar “Doktor Ekonomi Pertanian”. Di taun 2005, anjeunna meunang anugerah dua gelar “Honoris Causa”, ti sakola almamaterna. Sewang – sewang ti Universitas Webster Amerika Serikat ( bidang ilmu hukum ), jeung ti Universitas Thammasat Thailand ( bidang ilmu politik ). SBY oge mangrupakeun anggota militer. Neruskeun jejak ramana. SBY lulusan terbaik AKABRI angkatan darat dina taun 1973, teras ngabdi ka nagara janten Perwira salami 27 taun. Anjeunna meunang pangkat Jendral TNI di taun 2000. Dina masa eta, anjeunna miluan sarangkean pendidikan jeung pelatihan di luar negeri. Diantarana nyaeta SBY perenah janten dosen di Seskoad, jeung di Universitas Command and College di Amerika Serikat. Lamun dina tugas militerna, SBY perenah jadi Komandan Brigade Infanteri Lintas Udara 17 Kostrad, terus jadi Panglima Kodam II Sriwijaya, jeung Kepala Staf Teritorial TNI. Anjeunna oge perenah bertugas di misi – misi perdamaian luar negeri. SBY jadi “Commander of United Nations Military Observers” ( Komandan Kontingen Militer Indonesia) jang misi ngadamaikeun karusuhan di Bosnia Herzegovina taun 1995-1996. Saanggeus ngabdi jadi perwira salami 27 taun, SBY ngalaman masa percepatan jadi pensiunan salama 5 taun, kusabab anjeunna ngajabat jadi Menteri di taun 2000. Atas pangabdiannana, anjeunna meunang 24 tanda kahormatan jeung bentang jasa. Diantarana nyaeta Bentang Satya Lencana PBB UNPKF, Bentang Dharma, jeung Bentang Maha Putra Republik Indonesia Adipurna. Bentang Maha Putra Republik Indonesia Adipurna teh nyaeta bentang atawa tanda jasa anu pangluhurna di Indonesia. Saacan dipilih rakyat dina pamilihan umum presiden, SBY oge loba ngalaksanakeun tugas – tugas pamarentahan salaku Menteri. SBY perenah jadi Menteri Pertambangan dan Energi, jeung Menteri Koordinator Politik, Sosial dan Keamanan di Kabinet Persatuan Nasional ( jaman Presiden Abdurrahman Wahid). Anjeunna oge perenah jadi Menteri Koordinator Politik dan Keamanan di Kabinet Gotong-Royong ( jaman Presiden Megawati Soekarnoputri). Dina ngemban tugas salaku Menteri Koordinator, SBY mulai katelaah luas ku dunya internasional. Sabab kaliheiannana dina ngarengsekeun tugas – tugasna . Presiden Yudhoyono oge dikenal aktif pisan di loba organisasi masarakat sipil. Anjeunna perenah ngajabat salaku “The Co-Chairman of the Governing Board of the Partnership for the Governance Reform”. Salah sahiji upaya Indonesia dan jeung organisasi -organisasi internasional jang nganingkatkeun tata kapamarentahan di Indonesia. Teras anjeunna oge mangrupakeun Ketua Dewan Pembina di Brighten Institute ( lembaga kajian teori jeung praktek kebijakan pembangunan nasional ). Presiden Yudhoyono oge saurang panulis buku jeung artikel – artikel. Conto – conto karyana anu katelah di masarakat nyaeta: “Transforming Indonesia: Selected International Speeches” (2005), “Peace deal with Aceh is just a beginning” (2005), “The Making of a Hero” (2005), “Revitalization of the Indonesian Economy: Business, Politics and Good Governance” (2002), jeung “Coping with the Crisis – Securing the Reform” (1999). Aya oge buku “Taman Kehidupan”. Salah sahiji antologi nu ditulisna di taun 2004. Presiden Yudhoyono nyaeta saurang Muslim nu taat. Anjeunna nikah sareng Ibu Ani Herrawati. Yudhoyono dikaruniaan dua anak lalaki. Nu kahiji nyaeta Letnan Satu ( Lettu )Agus Harimurti Yudhoyono. Agus lulusan terbaik Akademi Militer taun 2000. Ayeuna Agus meunang tugas di Satuan Elit Batalyon Lintas Udara 305 Kostrad. Nu kadua, namina Edhie Baskoro Yudhoyono. Edhie meunang gelar “Master Economy” ti Universitas Curtin Australia. Ayeuna, Presiden SBY nyalonkeun diri deui jadi Presiden Republik Indonesia periode 2009 – 2014, jeung Budiono salaku calon wakil presidenna. SBY milih Budiono kusabab Budiono dipercaya bisa ngabantuan anjeunna pikeun ngaberantas masalah – masalah bangsa.
7 Comments »
-
thank’s for biografinya
Comment by muthia | November 13, 2010 |
-
bagus banget ide nya..
Comment by rissa | December 2, 2010 |
-
thanx yua.. artikel na q abi d janten kn tugas bahasa sunda.. nuhun lurr..
Comment by rissa | December 2, 2010 |
-
mkasi yh,,, ^^
Comment by edeh adhe | December 3, 2010 |
-
makasih ya biografinya………………….semoga sukses
Comment by indriana Eka Putri | December 15, 2010 |
-
MKSH BNYK NICH
Comment by Popi Noviany | January 21, 2011 |


c: text/html

text:
Fusi nuklir
Dina fisika, fusi nuklir (réaksi térmonuklir) nyaéta hiji prosés di mana dua inti atom ngahiji, ngawangun inti atom anu leuwih badag sarta ngaleupaskeun énergi. Fusi nuklir mangrupa sumber énergi anu ngabalukarkeun béntang suminar, sarta Bom Hidrogen butu ngabeledug. Sanjata nuklir nyaéta sanjata anu ngagunakeun prinsip réaksi fisi nuklir jeung fusi nuklir.
Prosés ieu merlukeun énergi anu gedé pikeun ngagabungkeun inti nuklir, sanajan élemen anu panghampangna, hidrogén. Tapi fusi inti atom anu hampang, anu ngawangun inti atom anu leuwih beurat sarta ngahasilekun neutron bébas, baris ngahasilkeun énergi anu leuwih gedé batan énergi anu diperlukeun pikeun ngahijikeun maranéhanana—hiji réaksi éksotérmik anu bisa nyiptakeun réaksi nu jadi kumanéh.
Énergi anu dileupaskeun dina réa réaksi nuklir leuwih gedé batan réaksi kimia, alatan énergi pangiket anu napelkeun dua inti atom jauh leuwih badag batan énergi anu nahan éléktron tina inti atom. Contona, énergi ionisasi anu dihasilkeun tina panambahan éléktron kana hidrogén nyaéta 13.6 éléktronvolt—leuwih leutik hiji pér sajuta tina 17 Mev anu dileupaskeun ku réaksi D-T kawas gambar di gigir.
{pondok}
Tempo ogé[édit | édit sumber]
- Fusi tiis
- Fusi Hélium
- Fusi Muon-terkatalisis
- Antimatter catalyzed nuclear pulse propulsion
- Garis waktu fusi nuklir
- Fisi Nuklir
- Pamekaran énergi di mangsa ka hareup
Tumbu ka luar[édit | édit sumber]
- Fusion Summary
- http://www.fusion.org.uk/ - A guide to fusion from the UKAEA
- SCK.CEN Belgian Nuclear Research Centre Mol, Belgium
- Nuclear Weapons - Fusion Principles

robotstxt: allowed

filter: keep


text:
Mc : Bismillahirrahmanirrahim
Assalamualaikum Warahmatullahi Wabarakatuh
Bapa Kepala SMA ...... anu ku sim kuring dipihormat
Bapa Ustad................... anu ku sim kuring dipihormat
Bapa/Ibu guru kalih rẻngrẻngan tata usaha anu ku sim kuring dipihormat,
teu kakantun rẻrẻncangan sadaya anu ku sim kuring dipikareueus
Langkung ti payun sumangga urang manjatkeun puji sinareng syukur ka Gusti Nu Maha Suci, Allah SWT, anu parantos ngalẻlẻrkeun ni’mat sareng kasehatan dugi ka urang sadaya tiasa kempel ngariung di ieu tempat kanggo pangẻmut dinten Isra Mi’raj Nabi Muhammad SAW.
1. Bubuka
2. Maos ayat suci Al-Qur’an dilajeungkeun solawat nabi
3. Laporan ti Ketua Panitia Pelaksana
4. Pamapag ti Bapa Kepala SMA N 1 Jalaksana
5. Taushiyah
6. Doa/Panutup
Hadirin sadaya anu ku sim kuring dipihormat supados teu nyangkolong kana waktos, sumangga ieu acara urang buka ku maos basmalah sasarengan, Bismillahirrahmanirrahim.
Acara kadua, maos ayat suci Al-Qur’an dilajeungkeun kana aosan solawat nabi. Kakersana ustad..... mangga dihaturanan.
MC : Hatur nuhun ka kersana ustad....... anu parantos ngaoskeun ayat suci Alqur’an sareng mingpin aosan solawat nabi, malahmandar janteun panambih-nambih kaimanan sareng kataqwaan. Aamiin..
Nincak kana acara katilu, laporan Ketua Panitia Pelaksana Peringatan Isra Mi’raj. Ka kersana.......... mangga dihaturanan ka payun.
Nincak kana acara kaopat, pamapag ti Bapa Kepala SMA ...... . Ka Pangersa Bapa ...... , waktos sinareng tempat disayogikeun.
MC : Hatur nuhun ka kersana Bapa ....... , anu parantos ngadugikeun pamapagna, mugia ageung manfaatna.
Nincak kana acara kalima, nya ẻta taushiyah/siraman ruhani ti Almukarom Bapak Ustad....... Sumangga waktos sinareng tempat disayogikeun.
MC : Hatur nuhun ka kersana Bapa Ustad....... anu parantos ngadugikeun taushiyahna, mugia ageung pisan manfaatna kanggo urang sadaya.
Nincak kana acara nu terakhir, nya ẻta doa/panutup. Acara doa ieu baris dipingpin ku Bapa Ustad..... Sumangga Bapa Ustad..... dihaturanan kanggo mingpin doa.
Hatur nuhun ka kersana Bapa Ustad....... anu parantos mingpin doa, mugia doa urang sadaya di kobul ku AllaH SWT. Aamiin.
Sumangga ieu acara urang pungkas ku aosan hamdalah. Alhamdulillahirabbil‘alamin.


text:
LOBA pisan akal tukang dagang arak (miras), teu bisa ngajual make botol, akhirna ngakal make plastik. Botolna mah dipiceun, teuing kamana. Modus anyar kitu teh teuing meunang ide ti mana. Muga-muga lain ide ti Satpol PP.
Mang Nasir, warga di Kabupaten Bandung namu ka Mang Koko. Majarkeun arek nanya, bari ngajak Mang Koko, kumana carana ngajual arak tapi teu ditewak pulisi jeung teu diburak-barik Satpol PP.
Mang Koko kacida bingungna, kusabab ngabejaan oge sarua jeung mere cukang kanu rek meuntas. Paralun teuing sieun diundag-udag ku pulisi, ngabejaan jalma anu arek jahat. “Kumana nya Sir, da kuring mah paralun teu wani ngabejaan maneh, komo arek ngajual barang haram mah. Kuriak ditewak pulisi,” ceuk Mang Koko.
“Ari Koko, kumaha, sabaraha persen hayang kabagean ti kuring. Sok diagehan, asal bejaan naon ide anu anyar carana ngajual arak tapi teu ditewak pulisi. Apan urang teh lain sobat ayeuna-ayeuna, geus heubeul, piraku teu mere ide,” Nasir terus ngolo.
Anu antukna Mang Koko pasrah, eleh ku desekan ti Mang Nasir. “Nya heug atuh, mun bisa mah jual caina weh, entong jeung botolna,” cenah. Saminggu jalan, laris manis tanjung kimpul, ngajual arak teh laku pisan, komo keur barudak baragajul mah.
Kacaritakeun Mang Koko, sanggeus ningali sobatna maju ngajual arak, manehna ngarasa kaduhung ngabejaan kitu. “Ah aing mah, paduli teuing, pamarentah oge teu paduli ka kuring. Sakalian weh, ngajual arak,” Mang Koko nekad. Teu kungsi lila, Mang Koko kabejakeun ditewak pulisi, lantaran ngiluan ngajual arak miluan Mang Nasir sobatna.(*)
Iklan


text:
Hasil Pencarian
Hasil pencarian untuk kata kunci ngamang (8)
- Landong Baeud 2Ku : M. Nana Munajat Dahlan
3 Apr 2005 - 10:29 am
Upami saderek ngagaduhan putra anu bangor jeung badeurna nataku, tong hariwang, Gan Oman gaduh resep anu jetu.
Sayogikeun lawon hideung tilu meter, sisina kaput ku benang koneng, lajeng pilarian kembang samboja seueurna tujuh siki, omat kedah sareng gagangna, teras sayogikeun bata beureun seueurna gumantung kana weton putra Bapa.
- RAWAYAN JATI SARENG SAD KAMANUSAAN, SUMBER AJEN INAJEN AKHLAK KASUNDAANKonsep Akhlak Sunda anu Islami pikeun Atikan di Institusi Formal, in-Formal, non-Formal
30 Mar 2004 - 2:10 pm
Luyu sareng udagan nu bade dihontal ku ieu "diskusi" nu diayakeun ku Balai Kajian Sejarah dan Nilai Tradisional Bandung, nyaeta "Sebuah Upaya Pewarisan Budi Pekerti kepada Siswa Sekolah" nu diluuhan ku para pangatik widang studi agama, hususna Agama Islam.
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
- BASA INDUNG PITUDUH PIKEUN HIRUP APANJANG-APUNJUNGKu: Drs. R.H. Hidayat Suryalaga
13 Jun 2002 - 7:00 am
Upami urang nengetan sareng ngalenyepan "hariring indung" dina rumpaka di luhur ku urang bakal karaos pisan, ayana rupi-rupi rasa: harepan, kanyaah, kaiklasan, cita-cita, du'a ti nu jadi indung ka putrana nu jadi jimat manah kembang soca pupunden ati ibu ramana. Ti nalika jabang bayi aya dina lebet kandungan keneh, nu jadi indung mah parantos galecok "sasauran" sareng putra nu dikandungna, basana teh: "Utun-Inji, jabang bayi, masing lulus-banglus, berkah salamet, jauh balai-parek rejeki, pait daging pahang tulang. Amit-amit jabang bayi, ulah rek saturut-turutna, ari lain turutaneun mah, ulah sadenge-dengena ari lain dengekeuneunana, ulah satenjo-tenjona ari lain tenjoeunana, ulah saomong-omongna ari lain omongkeuneunana.
- THE CELESTINE PROPHECY(Manuskrip Celestine anu medar Konsep Evolusi Manusa jeung Kamanusaanana)
25 Apr 2002 - 3:54 am
Buku The Celestine Prophecy, karangan James Redfield ditarjamahkeun ku Alfons Taryadi. diterbitkeun ku Gramedia Pustaka Utama, 1999, citakan ka-3 kaitung buku nu laris, malah loba panganutna, kaasup di Indonesia oge. Ceuk beja mah ieu buku teh gambaran tina pamadeganana kelompok Greenpeace, anu miharep kapiarana lingkungan alam di sakuliah bumi.
Pamadeganana miang tina alam transenden - spiritual - pangpangna kamekaran spiritual personal anu cenah boh ku elmu pangaweruh, ku filsafat malah ku agama oge hal nu transenden spiritual ieu teh can bisa katerangkeun kalawan eces. Aya udagan anu dasar pisan nu rek dihontal ku The Celestine Prophercy nyaeta perlu ayana definisi anyar, pangpangna nu ngeunaan HAKEKAT TUHAN jeung HUBUNGAN URANG JEUNG TUHAN (kaca:51)


text:
Hasil Pencarian
Hasil pencarian untuk kata kunci kabagjaan (7)
- Kampung Kuta Pantrang Nanggap Wayang
25 Jul 2004 - 8:56 pm
Hasil Lokakarya Aksara Sunda yang dilaksanakan atas prakarsa Pemda TK I Prop. Jabar dan Fakultas Sastra Universitas Padjadjaran, tanggal 21 Oktober 1997, adalah peristiwa budaya yang sangat besar dan mendasar "bagi" peradaban Sunda. Bangsa yang mempunyai sistem ortografis sendiri, berkemungkinan untuk menjadi bangsa yang "besar".
- Kampung Kuta Pantrang Nanggap Wayang
9 Jan 2003 - 10:19 pm
Dina raraga nyoreang alam katukang, mulangkeun panineungan kaayaan dayeuh Bandung antawis taun 1950-an dugi ka taun '60-an nu tangtos kaayaan harita kalintang tebih pisan bentenna sareng Bandung ayeuna. Dina seratan ieu dicobi dipedar seratan saderek Us Tiarsa R nu sadidintenna mancen tugas salaku redaksi "Pikiran Rakyat Grup" hususna di mingguan "Galura" Bandung nu urang moal bireuk deui, dicutat tina buku "Basa Bandung Halimunan" nu diterbitkeun ku Penerbit Yayasan Galura.
- PARIBASA ANYAR
11 Nov 2002 - 2:20 pm
Ku saliwat mah kabeungharan paribasa Sunda teh henteu ngarekahan henteu nambahan. Lolobana nu diparake teh paribasa nu geus nyampak (sampakan). Ku kituna teu saeutik paribasa anu harti kecapna malah harti eta paribasa geus teu kapahameun deui ku balarea, kulantaran boh kecapna boh barang atawa pasipatan anu dituduhkeun ku eta kecap geus teu dipiwanoh deui ku masarakat.
- THE CELESTINE PROPHECY(Manuskrip Celestine anu medar Konsep Evolusi Manusa jeung Kamanusaanana)
25 Apr 2002 - 3:54 am
Buku The Celestine Prophecy, karangan James Redfield ditarjamahkeun ku Alfons Taryadi. diterbitkeun ku Gramedia Pustaka Utama, 1999, citakan ka-3 kaitung buku nu laris, malah loba panganutna, kaasup di Indonesia oge. Ceuk beja mah ieu buku teh gambaran tina pamadeganana kelompok Greenpeace, anu miharep kapiarana lingkungan alam di sakuliah bumi.
Pamadeganana miang tina alam transenden - spiritual - pangpangna kamekaran spiritual personal anu cenah boh ku elmu pangaweruh, ku filsafat malah ku agama oge hal nu transenden spiritual ieu teh can bisa katerangkeun kalawan eces. Aya udagan anu dasar pisan nu rek dihontal ku The Celestine Prophercy nyaeta perlu ayana definisi anyar, pangpangna nu ngeunaan HAKEKAT TUHAN jeung HUBUNGAN URANG JEUNG TUHAN (kaca:51)
- SILIH ASIH, SILIH ASAH, SILIH ASUH (1)Ku: Hidayat Suryalaga
6 Sep 2001 - 8:39 am
Babasan disebut oge kacapangan atawa motto nu kacida dipiwanohna ku masarakat Tatar Sunda, nya eta SILIH ASIH - SILIH ASAH - SILIH ASUH; sok disingget istilahna jadi SILAS.


text:
Sastra Sunda • Carita Barudak • Kemis, 12 Juli 2012 19:26
"GEUS jam sabaraha, Mod?"
"Kakara ogé satengah tujuh,"
"Mani lila nya mobil téh?"
"Sigana mah di jalan kénéh. Uing gé hayang buru-buru indit ieu téh. Hayang nénjo sawah!"
"Bakal aya sawah kitu?"
"Puguh atuh, di lembur mah biasana ogé sok aya sawah. Aya walungan deuih!"
"Iraha kitu manéh ka lembur?"
"Da uing mah urang lembur. Pindah ka Bandung sotéh nuturkeun Bapa!"
"Euh, kutan. Tuh geuning, Si Rina ogé karék ngurunyung. Angger Si Éta mah sok elat baé ari rék indit-inditan téh.
Emod jeung Diran nyampeurkeun ka nu anyar datang. Rina turun tina mobil. Indung-bapana ogé milu turun.
"Tos badé angkat?" cék bapana Rina.
"Teu acan, Pa. Ngantosan heula Pa Guru!" Emod nu ngajawab téh.
"Dianteur ku saha, Mod?"
"Sorangan abdi mah, da pun biang henteu tiasa jajap, nuju ka pasar.
"Ari Diran?"
"Dianteur ku Mamih. Tuh geuning, nuju ngariung dina korsi!"
Kolot Rina terus nyampeurkeun ka nu ngariung. Ari barudak mah kalah ka ngagimbung lebah tangkal jambu. Euweuh nu répéh, pada galécok sagala dicaritakeun. Pangpangna mah, nyipta-nyipta tempat anu rék dianjangan.
"Sabaraha urang nu bakal milu téh?" cék Diran, ngarérét ka Rina.
"Cék Bu Guru mah genepan. Asalna sapuluh urang, ngan loba nu dicarék ku kolotna!"
"Rina ogé dicarék?"
"Henteu. Éh, dicarék kétang. Ngan Rina maksa. Ari cék Papih mah, bisi kasarung magar téh. Mangkaning Rina mah awéwé!"
"Uing mah tara dicarék rék ka mamana ogé!"
"Sarua jeung uing!" cék Diran.
"Geuning manéh mah dianteur ku kolot?"
"Da dianteur mah lain dicarék. Nyaaheun wé Mamih mah ka uing!"
"Da Ema uing ogé nyaaheun. Henteu nganteur sotéh, apan euweuh nu nungguan dagangan. Cing sebutan Rin, saha baé nu rék milu téh?"
"Euh, ké nya, urang inget-inget heula. Rina, Imas, Anis, Rudi, jeung manéh, Mod!"
"Naha uing teu disebut, teu dianggap jelema?" Diran nyereng.
"Aéh, enya. Ditambah wéh ku Pa Oding jeung Bu Éni. Supir wéh saurang!"
"Jadi kabéhna téh dualas urang meureun, nya?"
"Belet. Nya salapan atuh, genep ditambah tilu mah. Ari nu séjénna di mana, Mod?"
"Itu, jeung kolotna. Hayu atuh urang sampeurkeun!"
Teu kungsi lila, Pa Oding sumping kana mobil kijang. Bu Éni ogé geus tatan-tatan. Méméh indit, ngariung heula di tepas imah Bu Éni.
"Nitip pun anak, Pa Guru. Mangkaning Si Diran mah bangor pisan!" cék indungna Diran.
"Bageur ah!" Diran nyelengkeung.
"Mangga," cék Pa Oding. "Sing percanten wé."
"Badé ka mana piknik téh?" cék bapa Rina.
"Har, teu acan uninga kitu?"
"Teu puguh nguping ti budak mah. Haur Geulis, cénah. Duka tah, simkuring mah nembé nguping,"
"Leres, anu badé dijugjug téh Haur Geulis. Cék murangkalih, tos bosen cénah ari piknik ka Pangandaran atanapi Tangkuban Parahu mah. Kaleresan di wewengkon Sumedang aya hiji lembur anu disebut Haur Geulis!"
"Jadi rék ngapruk ka lembur? Kalotor atuh. Mangkaning Rina mah jariripen pisan," bapa Rina kerung.
"Enya, Rin, tong cios nya, ari badé ka lembur mah. Mending kénéh ka Taman Mini, sakantenan urang nganjang ka aki!" cék indung Rina.
"Da hoyong ngiring!" Rina ngajanggilek.
"Teu langkung éta mah. Badé ngiring mangga, moal ogé wios!""Aya naon kitu di Haur Geulis téh, apan lembur mah seueur, henteu kudu jigjig ka Sumedang!" cék bapa Rina.
"Kaleresan Haur Geulis téh lembur budaya. Teu acan kasaba ku pangaruh ti kota. Ku emutan, barudak peryogi diwanohkeun kana suasana anu bénten sareng di kota,"
"Naon mangpaatna, asa teu kahartos!"
"Sajabi ti kanggo kapentingan pangajaran di sakola, barudak ogé tiasa wanoh kana kahirupan urang lembur. Kana adat kabiasaanana, kana padamelanana!"
"Tong cios nya, Rin?"
"Hoyong ngiring. Upami teu diwidian, Rina rék kabur!" cék Rina.
"Hih, naha budak téh, mani teu beunang dicarék. Candak atuh hénpun, ngarah Bapa gampil nelepon!"
"Punten baé, Pa. Ti batan janten émutan mah, mending ulah sina ngiring. Komo deui bari nyanyandak hénpun, kumaha upami ical?" cék Pa Oding.
"Heug atuh. Nitip wé, Pa Guru, masing tiasa nalingakeunana!"
"Insya Alloh."
"Mamih mah moal nyarék," cék indung Diran. "Ngan kahadé teu meunang bangor. Aya béjana di sakola ogé, manéh mah teu nurut ka guru!"
"Moal atuh, Mih!" cék Diran.
Nu séjénna ogé peupeujeuh ka anakna. Indung Imas mah nepi ka reumbay cipanon. Barudak awéwé loba nu ngahinghing, bari paungku-ungku jeung indungna. Pa Guru tibang mésem.
"Dasar piindung!" cék Emod, gegerendengan sorangan.
"Hayu atuh, ari tos siap mah!"
"Ké heula Pa Guru, badé sabaraha dinten di ditu téh?" cék bapa Rina.
"Kirang-langkung tilu dinten."
"Ayeuna téh dinten Kemis. Saptu ogé tos aya di Bandung panginten?"
"Insya Alloh upami teu aya wagelan mah!"
Barudak terus arasup kana mobil.
"Euweuh nu tinggaleun?" cék Bu Éni.
"Teu aya!"
"Kantong geus diasupkeun kana mobil?"
"Parantos!"
"Nam atuh!"
Gerung, mobil dihirupan. Geleser, maju lalaunan. Indung Rina gugupay, kitu deui nu séjénna. [] (Hanca)
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Pantun Puasa
BF-Sun: Tunda (Pantun Sunda ) 13
TEU geura poe Salasa,
jalan-jalan tumpak delman.
PUASA bulan Puasa,
hayu papag make iman. (Ku iman mah hudang saur ge moal hoream, angot buka mah, nya?)
KA Cileuksa ngangon meri,
di sawah ngala surawung.
PUASA geus datang deui,
kudu bungah ulah bingung. (Moal enya rek meunang pahala bingung. Mun erek makmak-mekmek sagala habek kudu bingung da sembakona marahal, sanes?)
NGALA eurih wanci asar,
balikna terus dicukur.
PUASA ngalatih sobar,
insya Alloh hirup subur. (Pan jalmi sobar mah pasti dipikaasih ku Gusti Allah. Leres teu, Teh Asih?)
NGADON nganjang ka Cibapa,
balikna mawa mujaer.
Balanja paloba-loba,
meakkeun duit te-ha-er. (Alhamdulillah kenging THR. Atuh nu teu kenging alhamdulillah deuih teu kedah cape pabuis balanja ari ibadah diculkeun. Pan puasa mah nu penting teh ibadahna sanes anggoanana, nya?)
JALAN-jalan kahujanan,
di saung ngadon kakeueum.
LEBARAN geuning Lebaran,
sok bingung milih dahareun. (Na bingung-bingung teuing, kintunkeun ka sim kuring mo burung ditampi ku asta kalih).
– Pantun-pantun puasa koleksi Kang Fendy Sy. Citrawarga – Bandung
2 Tanggapan to “Pantun Puasa”
-
Alhamdulullah sae pantunna


text:
CARPON: KALAPETONG
Ku: Fendy Sy. Citrawarga
“Sok Beh!” ceuk budak ngora tukang ojeg nitah kuring tumpak motor. Buukna gondrong, dikaos oblong hideung gambar beungeut jelema keur calangap, calana jin nu geus kuleuheu sawarehna saroeh, angot lebah tuurna mah tangka calawak. Dina ceulina anting ngagulawing. Loket dicangcang rante bodas.
Asa-asa rek tumpak teh nenjo papatutan eta budak jeung ngadenge basana nu babatawian. Na teu bisaeun basa Sunda adab kitu? Pantesna teh da di lembur, “Mangga calik Pa!” Tapi teu burung tumpak da giliran si budak eta nambangan. Ti dituna mah antri meureun. Piraku dibolaykeun, kuriak pada ngerepuk ku balad-baladna.
Cle tumpak. Motor diselah. Kehed, ngagas motor dicentok. Awak tangka ngabangkieung. Mun teu rikat ngeumbing kana jok motor, boa ticengklak.
“Sori Beh!” cenah, heureut.
“Sori-sori cungur sia, kumaha mun aing labuh?” cekeng jero hate da nu kedal mah panyungkun . “Sok ketang ngebut ngarah tereh tepi. Kade we labuh da labuh mah nu cilakana pasti urang duaan, moal Bapa wungkul. Tos nikah encan? Bapa mah tos bati opat!”
“Baru pacaran Beh, anaknya mah cantik banget. Sayang Babehnya galak!” pokna, laju ngabarakatak bari….ngagas motor teu ngingetkeun nu dibonceng sakieu ratug jajantungna da bisi kumaonam. Cekiiit…. motor dierem disakalikeun. Jedak dada neumbrag tonggong si gondrong. Hag siah.
“Sori Beh, ada telepon!” cenah. Kusiwel ngaluarkeun HP. Jrut turun, motor disetandarkeun. Kuring sina anjeucleu dina motor.
“Oke, oke, pokona rebes lah. Munggah? Siapa takut? Iya, iya….!” cenah ngocoblak dina HP, teuing ngomong jeung saha. Eta make nyebut munggah sagala. Piraku koboy inget kana munggah. Teuing naon nu diomongkeun saterusna mah teu pati jelas da manehna ngajauhan jeung lolobana mah seuseurian. Nu kadenge jentre teh tungtuna we, “Cup sayang lagih!” cenah.
Dius deui motor maju. Teu kungsi lila geus tepi ka nu dituju, lembur kuring. Jauh keneh jugjugeun mah kudu leumpang netek mapay jalan satapak ka tonggoh.
“Sabaraha?”
“Ceban Beh BBM naek lagih naek lagih,” ceuk si gondrong. Teu kapapanjangan najan ngojeg teh moal kungsi lima kilo meter. Nyodorkeun duit dua puluh rebu.
Manehna kurah-koreh kana dompet nu dicangcang make rante tea, neangan pamulangan. Katenjo ukur tingselepet keretas. Gorehel duit dua rebu perak.
“Wios, candak we Jang!” pok teh tuda sidik ngan aya duit dua rebu perak.
“Nyaan, Beh? Makasih!” cenah. Seuri. Ceklak deui kana motorna. Gaur-gaur mesinna disada mani harus. Digas, laju mangprung badis ucing meunang beurit. Kuring laju nikreuh ka tonggoh ngajugjug imah lanceuk.
Geus meh tilu puluh taun kuring ninggalkeun lembur, ngumbara ka kota. Puguh we sarwa pangling. Siga ka budak tukang ojeg tadi teu apal anak saha-sahana. Geuning lembur teh geus loba robahna. Keur araya keneh kolot mah rada mindeng ka lembur teh.
2
Kadieunakeun ukur taun kali bari ukur sakolepat-sakolepat. Sagala rupa masrahkeun ka ki lanceuk bae. Antukna ngampleng.
Ayeuna aya kapereluan penting ka ki lanceuk pan kuring rek ngawinkeun si bungsu, budak awewe. Kawinna mah engke bulan syawal. Ngabejaan ayeuna teh meungpeung salse bari sakalian aya pangabutuh nu sarupa, bekel hajat. Tadina mah rek minggu itu ngan pareng raripuh bae, kapaksa poe ayeuna, poean munggah siga ceuk si budak tukang ojeg tadi.
Ras inget can solat, boh lohor boh asar da tadi teh wanci lohor dina beus keneh. Geus kayid lohor teh rek dijamatahir jeung asar. Nya meureun ayeuna waktuna. Maksud teh rek ngadon solat di tajug Haji Abror nu aya di luhureun kulah. Tajug pangulinan jaman keur budak, paragi ngaji deuih. Rek muru imah ki lanceuk bisi kaburitan teuing. Keur mah ditiir, ari heg dingke-engke kuriak kaasup waelul lilmusholin atawa ngamomorekeun solat, saur Kai Abdul mah.
Teu kungsi lila geus anjog ka balong Haji Abror. Ngan kuring teu wudu ngejenghok sabab tajug geus lebeng. Nu aya ukur rentul tatapakanana. Kumaha atuh solat? Bati bingung. Rurat-reret sugan aya batu lempar. Lebeng. Nya kapaksa we kudu muru imah ki lanceuk.
Ngan kabeneran di perjalanan kuring manggihan masjid nu kacida agrengna. Berekah, bisa laluasa solat di dinya. Mani asa husu solat di masjid agreng teh. Basa ngasupkeun kaos kaki kana suku di teras masjid, aya nu nyalukan.
“Euleuh-euleuh aya urang kota, sadayana?” sora awewe. Direret, horeng Imas. Manehna kaluar ti imah nu teu jauh ti masjid. Imahna kaitung agreng. Imas teh budak Haji Abror, babaturan ngaji jeung sakola baheula.
“Nyalira. Damang?” jawab teh.
“Pangesto. Linggih heula atuh!” manehna nyambat.
“Nuhun, sanes waktos. Araya kitu Wa Maman?” cekeng, bari jung cengkat. Solongkrong sasalaman.
“Aya rupina mah,” tembalna, nampanan leungeun. Laju kuring pamitan. Imas ngajajapkeun ku imut. Angger siga baheula, darehdeh.
Bari leumpang ngajugjug imah ki lanceuk, lalampahan kira opat puluh taun ka tukang nembongan deui. Enya basa bareng ngaji jeung babaturan, dulur-dulur kuring, jeung Imas, di tajug luhureun balong tea. Keur kuring, bisa jadi keur babaturan atawa urang lembur ge, eta tajug teh boga panineungan mandiri. Na dikamanakeun atuh ayeuna? Padahal tempatna rada anggang ti masjid nu bieu dipake solat. Keur nu kaporotan waktu tas nyanyabaan mah bisa keneh dipake. Aya rasa tibelat. Tatapakan nu tingjarentul tadi siga ngagupayan kuring nitah reureuh heula, nataan panineungan jaman keur budak idek liher di tajug nu kiwari teuing ka mana.
Nyanghareupan bulan puasa teh enyaan keur budak pantar kuring mah kacida seunggahna. Pangpangna ngalakonan tikoro garing, kentel peujit, puasa, nu tukuh kudu dilakonan. Tapi lebah nyanghareupan buka, angot lebaran, bungahna taya tanding.
Mangsa tajil, beuteung dieusian kadaharan samakbrek, sagala diwewelkeun. Mokaha mun jurig tunduh langsung neluh. Tapi keukeuh kudu beunta sabab ku kolot dikukuprak kudu taraweh nu harita tempatna di tajug Haji Abror. Sok pada nyarebut tajug
3
bae najan rada lega ge. Eta meureun pedah diwangun ku kai jeung bilik, henteu digedongkeun.
Aya hayang aya hoream rek taraweh teh. Hayang da resep sok bari molek. Horeamna pan tunduh. Mangkaning janari kudu hudang deui. Lain janari ketang, harita mah meh tengah peuting saur teh da cenah bisi kabeurangan. Padahal ngahirkeun dahar saur nyedek ka solat subuh teh sunat rosul. Sigana jaman harita mah hadisna can kabuka ku ajengan.
Imam taraweh matuh, Kai Abdul, sakapeung Haji Abror nyalira mun Kai Abdul halangan. Ngawuruk ngaji barudak ge ku Kai Abdul. Jaman harita, taraweh teh rakaatna lilikuran. Arang nu sawelas rakaat. Mokaha imam ge babacaan solatna sok digancangkeun. Teuing ku nanahaon, bisi lila teuing sugan. Mamum ge mun maca amin mani teu sirikna rek pegat genggerong, paharus-harus. Sakapeung dialeu-aleu siga keur mideur ngawuluku. Anehna teh pitunduheun sok nyingkah.
Lian ti bacaan amin nu diheureuykeun, barudak mah sok marolek jeung baturna. Tuda najan teu heureuy ge angger we diheureuyan batur cara sarung diporosotkeun, kopeah disumputkeun, noel ceuli, nepi ka ngadegungkeun sirah pisan.
Lain budak wae ketang, kolot ge teu euweuheun nu nyontoan teu baleg, enya heureuy. Geura etah Mang Odo, teu kireum-kireum sabot sujud teh ceg kana anggel paragi barudak sarare di tajug. Geus kitu clo diteundeun dina bitis batur nu keur sujud. Ana diuk tumaninah nu tas sujud teh ngadon anjeucleu dina bantal bari mengkek piseurieun. Cikikik…barudak sareuri nenjo nu ngadiukan bantal teh. Teu uyahanana teh kalah hayoh luak-lieuk neangan nu boga dosana. Teu engeuh kitu peta teh matak batal. Hayang naur taksiran. Leuheung ukur ditunjel bantal, empuk. Eta geus disungkal panakol bedug, nu tas sujud terus ngadiukan barang heuras, puguh we nyengir. Cakakak barudak tingbarakatak..
“Tong marolek siah solat teh, batal!” saur Kai Abdul mencrong seukeut ka barudak saurang-saurang. Tuh da barudak nu katempuhan buntut maungna mah padahal nu boga dosana mah si Mang Odo.
“Teu bareunang dicarek, Ki!” ceuk Mang Odo siga nu heueuh. Barudak jarempe. Apal, mun nambalang pasti engkena dieleg ku Mang Odo atawa diteke pisan. Siga Si Oom nu kungsi mangadu ka Kai Abdul yen Mang Odo nu heureuy teh apan basa uluk salam ka katuhu disampakkeun curuk nu kukuna panjang. Jaba beurangna dipolototan.
“Sia mah budak-budak celembeng!” cenah nyarekan Si Oom.
Lain Si Mang Odo bae nu kaitung lengger teh, budak ge aya, Si Adam. Heureuyna lamun keur taraweh lain wae ka barudak, siga nyingsieunan lamun keur sarare mopoek di tajug, ka kolot, malah ka imam ge si eta mah wani.
Siga sakali mangsa, nu kagiliran jadi imam taraweh teh Haji Abror da Kai Abdul kadupak salesma. Si Adam solat taraweh teh di jajaran panghareupna beulah katuhueun paimbaran. Siga nu boga hadas da sasarina mah sok di jajaran tukang. Harita, mun teu salah mah Si Adam geus kelas opat SD saluhureun kuring nu karek kelas tilu, kuring mah saumur jeung Imas sakola ge bareng. Di hareupeun Si Adam, cempor ngabebela. Teu pupuguh atuh cempor teh siga aya nu niup, pes pareum. Tapi solat mah hadena laju. Ngan teu kungsi lila basa hudang tina sujud kadenge aya nu ngagoak. Teu salah nu ngagoak bari aduh-aduhan teh Haji Abror. Horeng cenah inyana teh tas sujud
4
disampakkeun nu heuras-heuras nyentug kana bobogaanana. Malum solat jaman harita mah apan tara dikalolor da bisi najis. Kitu we ukur disararung, polostomo. Puguh we solat teh ebat. Gura-giru aya nu ngahurungkeun cempor. Haji Abror hohoak bari neangan saha nu migawe lampah nirca. Tangtu we euweuh nu ngaku, kaasup Mang Adna nu aya ditukangeun Haji Abror pisan.
“Piraku sia Adna?” saur Haji Abror.
“Astagpirulloh, henteu abdi mah,” Mang Adna kekepehan da jeung enyana teu pangangguran sungkul-sungkal bujur imam ku panakol bedug.
“Ari enggeus saha, piraku jurig mah?” saur Haji Abror bari pupuringisan keneh.
Ret Haji Abror ka nu keur nyempod di juru tajug, Si Adam.
“Sia Adam?”
Si Adam kalah alangah-elengeh.
“Koplok, siah!” saur Haji Abror bari nyingsatkeun sinjang sarungna. Ceg kana panakol bedug nu ngagoler keneh di paimbaran. Satengah ngagajleng, anjeunna muru si Adam bari ngacung-ngacung panakol bedug rek ditakolkeun taksiran. Si Adam rikat ngejat. Bulucat-balicet lulumpatan di antara jajaran jamaah. Haji Abror enyaan napsu, asa dicoo gado. Ka mana si Adam lumpat teu burung diburu. Nu araya kalah tingolohok ngalalajoanan deuih, teuing kasima teuing baning geumpeur. Enyaan Si Adam linghas, teu kacerek. Beretek manehna kaluar. Di teras tajug kadenge blagbligblug. Teu kungsi lila kadenge nu ngagejebur ka kulah. Kakara nu di jarero tajug pahibut. Laju kalaluar. Kasampak Haji Abror keur kokosehan bari engap-engapan di kulah. Saawak-awak jibrug. Nu boga dosana mah teuing ka mana da teu katenjo. Kolot-kolot paheula-heula nyodorkeun leungeun rek nulungan nu tigejebur. Saurang ge taya nu ditarima. Geus kajudi ku sarerea, pasti urusan panjang. Haji Abror tea gurat batu.
Peuting eta taraweh teh enyaan riceuw. Isukna kadenge beja, cenah Haji Abror ngontrog imah Mang Sanip bapana Si Adam nitah ngawarah anakna. Embohna, Si Adam teu meunang nete-nete deui tajug Haji Abror. Enyaan Si Adam tara katenjo tarawehan deui. Ti harita malah tepi ka ayeuna kuring teu amprok deui jeung Si Adam, teuing di mana.
Sanggeus kajadian harita, taraweh teh rada tartib. Orokaya rea nu sujud hantem-hanteman. Manahoreng lain sasujud-sujudna, tapi diteluh tunduh. Barudak mah angot loba nu tinggaluher kerek. Nenjo kaayaan kitu mah sarwa salah meureun boh keur Kai Abdul boh keur Haji Abror ge. Diantep marolek, ngunghak. Digeunggeureuhkeun, kalah sarare. Nu matak teu aneh mun ukur tilu peuting asana taraweh simpe ku nu marolek teh, ka dituna mah nya kitu tea we…rame deui. Kakara basa nincak malem lilikuran, nu marolek rada eling. Geus carapeeun meureun. Teuing dumeh kabeberah ku loba dahareun boh di tajug boh di imah da geus deukeut ka lebaran.
Teu kungsi lila geus tepi ka imah ki lanceuk. Pada ngabageakeun. Tuda meh sataun teu tepung. Eta ge enggeus ngabejaan rek boga hajat mah ngaliwatan telepun, tapi pan aya pangabutuh tea, kapaksa kudu datang bungkeuleukan.
Rengse ngahanca susuguh jeung nerangkeun pamaksudan, nyedek ka wanci isa, satengah asa-asa ki lanceuk ngajakan erek moalna taraweh. Ngaragangan meureun bisi cape. Nya diheueuhan we erek da piraku batur ngalabring taraweh ari ieu henteu mah. Taun kali. Ongkoh puasa Romadon teu taraweh mah henteu apdol ceuk katerangan ge.
5
Bring ngaraleut ka masjid. Saimah teh teu sirikna indit sirib taya nu kaliwat. Nya kitu tatangga ki lanceuk ge. Teuing pedah peuting munggaran teuing enya-enya saroleh. Bet inget ka nu di imah bisi teu tarawehan, nyelang heula puncat-pencet HP nga-SMS sangkan arindit ka masjid. Ka HP calon panganten, dijawab cenah geus di marasjid sarerea ge. Alhamdulillah.
Nu dituju taya lian masjid agreng nu tadi beurang dipake solat tea. Kuring enyaan hareugeueun, tuda masjid nu sakitu gedena geus heurin usik. Awewe lalaki, ti bebenjit tepi ka aki-aki jeung nini-nini. Para rumaja nu karasep jeung gareulis teu tinggaleun. Barudak awewena sawareh dijilbab rikip modis, sawarehna mah aya nu ukur disalendangkeun. Meh ragem nyarekelan HP. Lah, teu beda jeung di kota cekeng ge. Uplek ngawangkong jeung batur-baturna.
Alhamdulillah lembur teh geus maju. Geura etah neon mani baranang di masjid, teu cara baheula jaman kuring keur budak ukur dicaangan ku cempor. Rada ngebrak teh dicaangan patromak.
Memeh solat taraweh salat isa heula. Sabada rengse solat isa, wirid, katut solat sunat rowatib, aya lalaki nangtung, ustad meureun. Gorolang maca tahmid sakumaha umumna nu rek biantara, laju maparin nasehat:
“Jamaah Masjid Al Furqon, sakumaha kauninga enjing teh urang bade mayunan saum, salasahiji rukun Islam. Sakumaha biasa, wengina urang taraweh heula. Omat, sim kuring ngawanti-wanti, utamina ka barudak kahade solat teh ulah bari marolek, ulah hareureuy. Sabab, solat teh madep ka Gusti Alloh. Regepkeun bacaan imam, mun ngarti hartina, heug lenyepan sangkan tina solat teh aya hikmah nu bisa diala keur amalkeuneun dina hirup kumbuh urang sapopoe,” cenah dina sora nu agem. Para jamaah saregep ngabandungan.
Breng solat taraweh. Diimaman ku nu bieu biantara tea, teuing saha. Nu sidik mah janggotan, dikacamata, kopeah haji kelir bodas mapaes sirahna. Bacaan solatna estuning tartil, teu gurung gusuh. Nya kitu deui ruku sujudna sarwa tartib. Ras ka jaman baheula, basa diimaman ku Kai Abdul atawa Haji Abror, enya nu sok gurung gusuh bari teu kaur husu da barudak marolek bae.
Basa reres taraweh nu kurang leuwih aya tilu parapat jamna, laju dieusi ceramah ngabahas perkara saum sapuratina. Nu mere ceramahna budak ngora. Tegep, dibaju koko model UJ tea, dikerepus kaayeunakeun. Nyarita pertentang, henteu bosen ngabandungan. Geus moal boa dipikahayang ku ibu-ibu keur calon minantu.
Bari ngabandungan nu keur ceramah, kuring ngolesed ngadeukeutan tembok. Maksud teh rek diuk bari nyarande kana tembok ngarah rineh da bisi ceramahna lila. Biasana ge ceramah munggaran mah sok sumanget. Teu kanyahoan aya nu nyolongkrong ngajak sasalaman.
“Apa kabar, Beh?” Jenghok. Saha atuh budak teh mani culangung-culangung teuing Bahbeh deui Bahbeh deui. Ditelek-telek, teu salah budak tukang ojeg tadi beurang.
“Aeh ningan Ujang?” tembal teh bari nampanan leungeunna. Ki lanceuk nu diuk beulah ditu katenjo melongkeun.
“Tidur di sinih Beh?” ceuk budak teh kapapanjangan.
“Muhun, kulem tuh di Pa Maman,” cekeng bari nunjuk ki lanceuk.
6
“Oh Babeh teh sodara Pa Maman?” pokna semu ngaharewos. Kuring unggeuk. Teu kungsi lila manehna ngajauhan, kereles teu tembong irungna-irungna acan.
Ukur saparapat jam ningan ceramah teh. Katenjo barudak ngarubung mubaleg ngora, menta tanda tangan. Ih ningan sarua di lembur ge dikudukeun meunang tanda tangan ustad. Alus, sangkan terus garetol ka masjid.
Basa balik pairing-iring jeung alo katut kolotna, hate teu burung panasaran hayang geura nyaho saha-sahana nu tadi ngimaman jeung tableg. Sadatang-datang di rohang tamu bari ngahanca susuguh mindo, langsung we ditanyakeun ka ki lanceuk.
“Ke, ari tadi nu ngimaman solat teh saha abdi mah teu apal?”
“Inget keneh ka lalakon Haji Abror almarhum nu tigujubar ka kulah baheula?” ki lanceuk malik nanya.
“Gara-gara Si Adam?”
“Enya, tah nu ngimaman solat tadi teh Si Adam, eh Kiai Haji Adam Badruzaman,” tembal ki lanceuk.
Beu, teu nyangka budak buraong jadi kiai. Derekdek ki lanceuk ngadongeng, cenah sanggeus kajadian di tajug Haji Abror, ku Mang Sanip Si Adam langsung dipihapekeun ka dulurna di Cikancra. Sabada lebaran terus dipihapekeun deui ka dulurna nu mangkuk di kota, sina masantren. Geus sapuluh taun, balik-balik jadi kiai. Sadatangna ka lembur, nu dijugjug teh langsung we Haji Abror da kitu pamenta Mang Sanip sangkan menta dihampura dumeh kalakuanana bareto kacida nistana.
“Dihampura nyah ku Haji Abror, pan biasana mah tara meunang ampun ka budak baong mah da gurat batu?”
“Lain wae dihampura, tapi dibonusan.”
“Dibonusan?” Kuring kerung.
“Enya, dibonusan, dipulung minantu!” ceuk ki lanceuk. Moal salah Imas da ngan hiji-hijina budak awewe Haji Abror mah. Bagja temen Imas meunangkeun kiai.
“Nya terusna mah jadi ajengan bae di lembur urang. Tajug diruag digantian ku masjid jami agreng!” ceuk ki lanceuk deui.
“Sieun hukum karma meureun nya ngaruag tajug teh bisi aya budak bangor siga manehna?” cekeng ngaheureuyan ki lanceuk. Manehna ngabarakatak.
“Teuing atuh. Ngan nu sidik mah mangkarunyakeun ka Haji Adam jeung Hajah Imas teh,” ceuk ki lanceuk saterusna.
“Mangkarunyakeun kumaha? Apan etah jadi kiai haji, atuh Imas ti baheula ge darehdeh soleh teu picarekeun. Pakaya, imah sakitu agrengna, nya kitu deui masjid. Rek naon deui?” Kuring kerung deui bari ngabade-bade kahirupan Haji Adam jeung kulawargana nu geus moal boa mawadah warohmah.
“Diheureuyan wae budak. Malah lain budak sasaha.”
“Piraku?” Kuring nyaan teu percaya.
“Heueuh, taakeun puguh ge.”
“Ku saha?
“Eta ku budak bungsuna.”
“Nu mana, tadi aya teu di masjid?”
7
“Ari tadi pan ngajak sasalaman ka Udi siga nu geus loma, na kungsi panggih?” Kolebat beubeungeutan si gondrong nembongan. Derekdek lalampahan kuring ngojeg tadi beurang dicaritakeun. Ki lanceuk gogodeg.
“Sabaraha mere ongkos ojeg?”
“Duapuluh rebu.”
“Ambuing! Nekuk tah Si Sulton, biasana ge lima rebu.”
“Mentana mah sapuluh rebu ku abdi disodoran duit dua puluh rebu, tapi euweuh pamulangan. Kop bae cekeng teh.”
“Heueuh biasa si eta mah sok kitu. Kalah we dompet badag dicangcang rante, eusina ukur dua rebu perak lepet. Disodoran duit gede asa panimu, paribasa euweuh pamulangan, padahal ngahaja. Disakolakeun ka ditu ka dieu, kungsi dipasantrenkeun malah, ukur bisa ngomong babatawian. Antukna ngojeg bari ngoboy!” Ki lanceuk jejebris.
“Teu anak ajengan teu anak preman nya Kang aya wae nu burungna?”
“Awi sadapur, tara lalalantas kabeh kudu aya bae nu kalapetongna. Buktina, enya Si Sulton da lanceuk-lanceukna mah baraleg malah aya nu jadi mubaleg.”
“Saha nu jadi mubaleg?”
“Si Asep nu tadi ceramah sabada solat taraweh.”
“Paingan atuh ku Gusti Alloh urang dipiwarang babakti unggal wanci, diparentah ibadah unggal mangsa, siga solat lima waktu, solat jumaah unggal minggu, sataun sakali saum Romadon di sagedengeun saum sunat. Sigana mah bisi jelema kalapetong,” ceuk kuring nyanyahoanan.
“Kana kitu,” ki lanceuk ngaheueuhan.
“Tapi, kalapetong-kalapetong oge etah si…si naon ngaranna?”
“Teuing saha ngaran lengkepna mah teu apal da sok disarebut Sulton.”
“Tah enya Si Sulton make daek unggah ka masjid. Sakitu ge.”
“Nya meureun we da aya Si Vera!” Ki Lanceuk ngomongna rada ngaharewos.
“Enya si bungsu budak urang?” Anak bungsu awewe ki lanceuk ngaranna Vera.
“Enya, da euweuh deui budak awewe ngaran Vera di lembur ieu mah. Nurustunjung puguh ge Si Sulton mah, hayoh we tateh ngaheureuyan Si Vera, ka sakola ditutur-tutur, kahayangna mah apel unggal peuting. Tadi ge basa taraweh ngahajakeun gigireun, takbirotulihrom mani lekoh da hayang kapeunteun. Manasina sorangan teh teu nyaho modalna. Mun teu ngaragangan kolotna mah geus dikumaha,” ceuk ki lanceuk bangun nu ceuceub pisan. Paingan atuh tadi di masjid ngejat basa nyahoeun kuring dulur ki lanceuk mah da rumasa boga dosa meureun. Tayohna tadi teteleponan basa keur ngojeg teh jeung Si Vera, enya anak bungsu ki lanceuk. Hadena tadi teu kadongengkeun basa Si Sulton nyebutkeun yen ki lanceuk galak mah.
“Papagahan atuh budak urangna!” cekeng ngomat-ngomatan ki lanceuk.
“Enggeus. Cekeng teh Vera, ulah sok ngalayanan ari dideukeutan Si Sulton teh!”
“Tah enya kitu, paur.”
“Orokaya, Si Verana bangun masket,” ki lanceuk ngageuri.
“Ka budak kalapetong?”
Ki lanceuk teu nembalan. Sajongjongan paheneng-heneng. Peuting beuki simpe.
8
“Ih geus peuting ningan, jung geura reureuh tah di kamar hareup!” ceuk ki lanceuk siga nu nyaram kuring ulah kateterusan tatanya.
Kuring surti. Ongkoh asa geus katepaan jurig tunduh deuih. Koreleng ka pangkeng panuduhan ki lanceuk, rek sare maksud mah. Tapi pitunduheun dak dumadak nyingkah. Kalah kolebat beungeut calon minantu nembongan. Hate ngalenyap, boa-boa kalapetong.***


text:
Assalamualaikum wr.wb, simkuring Agus.com rumaos jalmi anu bodo anu masih keneh diajar tina sagala rupi hal, ieu mangrupi hasil karya tulisan simkuring anu memang teu sampurna, malihan seueur keneh kakiranganana,,kumargi sakitu simkuring neda dihapunten tina perkawis eta, oge nyuhunkeun kritik oge saran ti para wargi sadaya. mung simkuring mung saukur ngagaduhan hiji apresiasi atanapi hiji kacintaan kana budaya sunda, kasenian sareng tos janten hiji kacindekan kanggo simkuring kanggo ngenalkeun oge pagajak kanggo ngamumule ieu Budaya hususna kanggo urang sunda hususna utamina kanggo masyarakat indonesia umumna, yen budaya sunda teh jadi hiji budaya diantawis budaya – budaya anu sanesna anu kedah di jaga ku urang sadayana
Filed under: 1 |


text:
Diuk
Diuk nyaéta birit sina cicing dina batu, taneuh, bangku, dadampar. Lemesna calik atawa linggih.[1]
Rupa-Rupa Diuk[édit | édit sumber]
- Andegléng : diuk ajeg tumaninah dina korsi.[2]
- andéprok : emok rakep (awéwé).[2]
- Anjeucleu : diuk ngeunah-ngeunah di tempat nu rada luhur (dina tonggong munding, kuda,jst).[2]
- Campego : diuk sababaraha lilana kawas nu didagoan.[2]
- Candeluk : diuk sababaraha lilana kawas aya nu didagoan.[2]
- Cangogo atawa cingogo : nagog, peta saperti nu keur bubuang.[2]
- Émok : diuk awéwé, sukuna duananaditikelkeun semu ka gigir ditindihan ku dua pingping.[2]
- Nagog : cingogo.[2]
- Nangguey gado : diuk biasana ngan leungeun sabeulah dipaké nanggeuy gado, diuk nanggeuy gado biasana keur ngalamun atawa baringung pipikiran.[2]
- Ngabaheuhay : diuk nyangunjar bari suku direnggangkeun, biasana lantaran capé.[2]
- Ngabebengkong atawa ngalegeday : diuk lila rada semu bengkung, bari nganggur.[2]
- Nyanghunjar : diuk bari ngalonjorkeun suku sabeulah.[2]
- Nyanghunjar : diuk bari ngalonjorkeun suku duanana.[2]
- Lembar : diuk bari ngalonjorkeun suku duanana.[2]
- Nyangsaya : diuk bari nyarandékeun awak kana tempat nu disarandéan.[2]
- Sidengdang : diuk bari suku duanana dirumbaykeun (biasana diuk di imah panggung nu aya kolongan).[2]
- Sideuha : diuk emok atawa sila bari leungeun sabeulah dipaké nulak awak.[2]
- Sila : diuk bari nikelkeun suku duanana handapeun pingping nu didengkakkeun.[2]
Rup-rupa Sila[édit | édit sumber]
- Sila andekak : sila semu rubak, biasana bari nyanghareup kadaharan.[2]
- Sila ipis : sila ruabk, tuur anggang pisan tepi ka jébrag.[2]
- Sila mando : sila bari leungeun duanana aya di antara dua suku nu ditumpangkeun, awak biasana semu doyong ka hareup.[2]
- Sila tumpang : sila bari dampai suku duanana numpang dina pingping kénca katuhu.[2]
- Sila tutug : suku nu sabeulah sila, sedeng nu sabeulah deui ditutugkeun.[2]


text:
Ahirna mah kanyahoan opat kleub di Éropah anu asup kana undakan Semifinal Liga Champions 2017 taun ayeuna. Sanggeus ngayakeun dua kali tatandang dina undakan parapatfinal, tina dalapan kleub téh kari opat kleub anu maju kana undakan saterusna. Opat kleub kasebut nyaéta Real Madrid, AS Monaco, Juventus jeung Atletico Madrid.
Opat kleub éta bisa ngéléhkeun lawanna séwang-séwangan ku ngaliwatan dua kali tatandang, di tempatna sorangan jeung nyorog ka tempat lawanna. Real Madrid bisa asup kana undakan semifinal sanggeus bisa ngéléhkeun kleub asal nagri Jérman, nyaéta Bayern Muenchen kalawan gulna 6-3 tina hasil dua kali tatandang. Dina tatandang munggaran anu dilumangsungkeun di tempatna kleub Bayern Muenchen, Real Madrid bisa ngéléhkeun anu boga imah kalawan gulna 2-1. Terus dina tatandang kaduana anu dilumangsungkeun di dayeuh Madrid, Real Madrid ogé bisa ngéléhkeun Bayern kalawan gulna 4-2.
Tuluy kleub AS Monaco bisa asup kana undakan semifinal sanggeus ngéléhkeun kleub asal Jérman ogé, nyaéta Borussia Dortmund kalawan gulna 6-3 deui hasil tina dua kali tatandang. Tatandang munggaran anu dilumangsungkeun di kandang Dortmund, AS Monaco bisa ngéléhkeun anu boga imah 3-2. Jeung dina tatandang kaduna nalika dilumangsungkeun di kandang AS Monaco, ieu kleub meunang deui kalawan gulna 3-1.
Kleub katiluna nyaéta Juventus anu bisa ngéléhkeun kleub nyoncolang asal nagri Spanyol nyaéta Barcelona. Juventus bisa ngéléhkeun Barcelona kalawan gulna 3-0 hasil tina dua kali tatandang. Tatandang munggaran anu dilumangsungkeun di J Stadium, anu mangrupakeun kandangna Juventus, manéhna bisa ngéléhkeun Barcelona kalawan gulna 3-0. Dina tatandang kadua, taya anu meunang alias gedeg. Gulna 0-0.
Kleub kaopat nyaéta Atletico Madrid anu sadayeuh reujeung Real Madrid. Ieu kleub bisa asup kana undakan semifinal sanggeus bisa ngéléhkeun kleub asal nagri Inggris, Leicester City kalawan gul anu teu béda jauh, 2-1. Dina tatandang munggaran anu dilumangsungkeun di kandang Atletico Madrid, manéhna meunang 1-0. Terus tatandang kadua anu diayakeun di kandang Leicester City, dua kleub ieu taya anu meunang. 1-1.
Tah, dina undakan semifinal ieu tacan jelas saha ngalawan sahana mah. Kusabab kudu nungguan heula hasil ngundi pikeun undakan semifinal ieu. Undian bakal diayakeun di kantor puseur UEFA dina poé Jumaah ayeuna. Panasaran mana ngalawan manana? Tungguan waé hasil undianana….


text:
Rabu, 08 November 2017
Carpon Dhipa Galuh Purba
Sumpah Nung, lain uing anu ngareuneuhan manéh téh. Teuing lamun Si Dayat atawa Si Oji mah. Apal sorangan meureun, harita uing mah ngajungkel di dapur, weureu udud ti Si Dayat téa. Uing teu apal naon anu kajadian di kamar peuting harita. Da basa éling ogé, geus euweuh sasaha. Piraku deuih, manéh teu apal ka nu ngarangsadan baju. Atawa manéh ogé sarua teu éling kitu? Pokona mah teu merenah mun manéh nuduh uing. Wani dibuktikeun uing mah. Sing karunya wé ka uing, ulah disakompet-daunkeun. Uing mah jelema teu boga, ulah dibabawa.
Sakitu ti uing.
“Bener ieu téh tulisan Si Obay?”
“Enya, piraku bohong. Ténjo wé atuh guriwekna, sakitu goréng kitu. Ti baheula ogé si éta mah teu kungsi alus nulis!”
“Teu percaya aing mah!”
“Kumaha dinya wé. Da déwék mah ngan mangnepikeun. Ukur kapihapéan. Tanyakeun baé ka nu nyieunna, ari teu percaya mah!”
"Heueuh, lamun aya mah bungkeuleukanna, aing ogé moal kudu nanya ka sia. Ké, ari jawaban Si Dayat kumaha?”
“Sarua wé teu ngaku. Ngan henteu nyieun surat cara Si Obay. Malah Si Dayat mah, najan dipariksa ku dokter ogé daékeun,”
“Ari Si Oji?”
“Tah, si éta mah rada arapap-eureupeup ngajawabna téh,”
“Tah, tah…tuluy kumaha? Biasana anu boga dosa mah da sok kitu,”
“Ah, teu kudu héran. Apan Si Oji mah teu lancar nyarita. Tong boro ditanya sual nu kitu, nyarita sapopoé ogé balélol. Uing mah lain lalaki cunihin, kitu ceuk Si Oji téh. Dijamin bujang tulén cenah. Wani pisan najan dipariksa tuur ogé,”
“Sugan garélo kabéh. Cik inget-inget deui, saha baé anu peuting éta saré di dieu téh?”
“Euweuh deui, ukur genepan; Si Enung, Si Oji, Si Obay, Si Dayat, manéh, jeung ... déwék. Tapi apan déwék mah ukur nepi ka tengah peuting!”
“Heueuh, da aing ogé teu nuduh ka sia. Ngan cik wé atuh pangmikirankeun. Susuganan bisa kadétéksi ku itungan sia,”
“Teuing lah, poék.”
*
“Pokona mah salah saurang kudu aya anu daék ngaku. Lamun henteu, hartina urang bakal cilaka kabéh,”
“Atuh manéh wé anu ngakuna,”
“Embung teuing aing mah, da teu rumasa!”
“Da kabéh ogé euweuh anu rumasa,”
“Nya enggeus atuh lamun kitu mah. Tinggal ngadagoan aya pulisi anu rék néwak urang saréréa. Mangkaning manéh mah bakal katambahan ku kasus daun ganja,”
“Ah, da anu meulina ogé Si Dayat jeung Si Oji,”
“Apan manéh anu nitahna,”
“Ké, ké, lain harita téh duitna mah ti manéh.”
“Meunang ngéclok ti Si Obay,”
"Aéh heueuh, na ka mana atuh Si Kéhéd téh? Kalah hayoh ngaleungit. Euweuh solidaritasna pisan mangkeluk téh…"
"Nya teuing, da saprak poé mangkukna mihapékeun surat ogé, can kungsi panggih-panggih deui déwék mah,"
"Ma… ma… mabrur, aéh mabur sigana mah, ka…ka… imah lanceukna,"
"Dasar jalma borangan! Acan nanaon, geus mabur tiheula…"
"Geus gandéng lah, tong hayoh baé ngomongkeun Si Obay. Geus puguh Si Éta mah bebenguk. Nu kudu dipikiran ayeuna mah, kumaha carana engké nyanghareupan pulisi. Urang saréréa sarua bakal dituding kasus ngagadabah Si Enung jeung perkara daun ganja,”
“Heueuh, tapi déwék mah da moal parna teuing dihukumna ogé. Sing wani péngkor, déwék mah teu ngagadabah Si Enung,”
“Nyao lah. Aing mah lieur. Kuma béhna wéh atuh ari kitu mah...”
"Sarua, déwék ogé lieur,"
"Komo uing,"
“Rék ka marana sia téh?”
“Aing mah rék ka masigit. Rék tobat ka Gusti Alloh. Kapok aing mah kikituanan téh. Cadu tah, sing ditawaran ogé, moal daék sakali-kali deui,”
“Aing ogé tadi peuting geus tahajud,”
“Ké, ari salat tahajud téh, sabara rakaat nya? Asa hayang nurutan…”
“Kumaha manéh wé, rék sarébu rakaat ogé. Tah, baca ku sorangan bukuna, tapi ulah leungit, da aing keur ngapalkeun doa Nurbuat,"
"Na kumaha kitu watekna, doa Nurbuat téh?"
"Apan sia hayang salamet, lin?"
"Oh, enya ngarti ari kitu mah. Ku aing diinjeum heula sapeuting. Tapi kélanan, geuning ieu téh maké tulisan arab. Teu gableg nu maké aksara latén?”
“Euweuh. Da kitu ari kebluk diajar ngaji mah, teu bisa maca arab-arab acan,”
“Enya, baé lah. Rék nitah ditulis wé ku adi aing,”
“Heueuh, geura jor kadituh marantog! Omat, mun aya nu nanyakeun aing, ulah dibéjakeun aya di imah. Aing rék ngawirid nepi ka isuk. Tutupkeun deui pantona siah! ”
*
“Saha éta téh nu keketrok?”
“Boa-boa pulisi...”
“Tingali heula ka dituh. Tong waka ngeleper kitu sia téh!”
“Geuning manéh ogé siga nu reuwas?”
“Hayoh tingali ku sia! Kalah loba ngomong geuning? Aing ké nyusul, rék nyokot heula kopéah,”
“Bedus téh! Geuning Si Dayat,”
“Na atuh maké jeung keketrok sagala rupa sia téh? Biasana ogé sok langsung geblus,”
“Ari sugan téh dikonci atuda. boga udud, teu?”
“Manéh mah baku, unggal-unggal téh ngan ménta udud. Na iraha rék méréna atuh?”
“Apan ké peuting, wang udud lieur deui. Kabeneran aya kénéh sésa harita,”
“Cik atuh ari ngomong téh, tong padu kecemplung baé. Nyaho kaayaan keur genting kieu. Aing mah geus moal kagoda ku nu kararitu patut deui,”
“Enya bener, aing ogé geus tobat,”
“Genting nanahaon? Aman ayeuna mah,”
“Aman kumaha manéh téh?”
“Si Enung-na ogé teu ngalapor ka pulisi,”
“Na saha anu daék tanggung jawabna? Si Oji?”
“Si Oji nanahaon. Jajalmaan nu kitu mah! Tuh geuning datang...”
"Ha ha ha…! Bé…bé…béak…aéh, bébas euy!"
"Cik jempé sia téh, Oji! Sok ngaromong heula atuh kadinyah! Aman téh, aman kumaha?"
"Heueuh, bébas téh, bébas nanahaon?"
"Ssssi…Si… Sieuh, aéh…"
"Cik atuh ku sia écéskeunna, Dayat!"
“Enya kieu, Si Enung mah kamari ogé geus indit ka kota. Béjana rék tuluy milu digawé jeung bibina,”
"Alhamdulillah. Sukur atuh ari kitu mah. Tapi kumaha engké lamun palebah orokan?"
“Nyao teuing urusan nu kararitu patut mah. Pokona urang saréréa geus aman. Perkara Si Enung rék ngajuru di mana baé ogé, éta mah lain urusan urang ieuh. Komo deui uing mah da teu mais, teu meuleum. Teuing ku saha reuneuhna ogé,”
“Komo aing, teu ngarey-ngarey acan,”
“Enya, geus wé teu kudu loba catur deui ayeuna mah. Jep, baé jempé. Mending ogé ayeuna mah wang pésta deui,”
“Hayu. Asal ulah mawa awéwé lah, matak ngariweuhkeun,”
“Lain manéh téh geus tobat?”
“Sakali deui wé. Nyacapkeun kapanasaran wungkul, hayang nyobaan dicampuran ku émrin,"
"Dasar nu gélo!"
"Ha ha ha…! Kabayang bakal resepna, mun aya Si Obay,"
"Teu hayang wawuh deui, aing mah!"
*
"Enung?!"
"Enya kuring. Ku naon mani siga nu hookeun kitu ning?"
"Euh… iraha ti… ti kota?"
"Ti kota tujuh puluh siah. Tos ti leuweung, kuring mah,"
"Ti leuweung?"
"Enya ti leuweung. Geuning maranéh mah siga nu senang-senang baé? Ituh-ituh, Si Dayat jeung Si Oji téh keur télér? Apan cenah keur genting?"
"Ki…kieu, Nung, ulah waka lapor ka pulisi…"
"Pulisi? Sugan gélo. Piraku kuring lapor ka pulisi mah? Sakieu geus balangsakna asruk-asrukan ka jero leuweung,"
"Ké, kumaha maksud manéh téh, Nung?"
"Heueuh apan kuring téh dipapagkeun ku Si Obay. Tuluy dibawa apruk-aprukan ka jero leuweung, nyingkahan pulisi. Jaba kuring téh riweuh deuih jeung Si Obay mah. Piraku di jero leuweung kalah ngajakan kawin,"
"Ké, ké, asa pabeulit kieu ieu téh. Tuluy kumaha? Jadi hayang nyaho caritana aing mah,"
"Nya najis teuing kuring mah. Kieu-kieu ogé, ari ka lalaki mah tara pararadu. Daék sotéh ka manéh wé kuring mah, pédah beungeut manéh rada meueusan,"
"Tuluy?"
"Enya, bieu téh Si Obay geus kaleuleuwi. Ngadon rék ngagadabah kuring. Puguh baé kuring baruntak, bari tuluy lumpat satakerna. Jadina téh kalah riweuh ku dua, ku tilu,"
"Ah, enyaan koplokna téh ari kitu mah. Bener-bener ngariweuhkeun saréréa,"
"Na kumaha kitu?"
"Lah, geus engké deui nyaritakeunna. Ayeuna mah…"
"Ih, ulah di dieu atuh, euweuh kaéra pisan,"
"Kajeun, da keur haréés ieuh. Moal aréling téréh-téréh mangkeluk nu karieu mah,"
"Kumaha mun kuring reuneuh?"
"Geus jempé! Dikawin ku aing ogé…"
*
Sumpah Du, lain kuring anu maéhan Si Obay téh. Teuing lamun Si Dayat atawa Si Oji mah. Apal sorangan meureun, harita kuring mah ngalempréh di kamar, weureu udud ti manéh téa, boro-boro bisa ider-ideran ka jero leuweung. kuring teu apal naon anu kajadian sapeuting harita. Da basa éling ogé, geus euweuh sasaha. Piraku deuih, manéh teu nyaksian kuring. Atawa manéh ogé sarua teu éling kitu? Pokona mah teu merenah mun manéh nuduh kuring. Wani dibuktikeun ka pangadilan kuring mah. Sing karunya wé ka kuring, ulah disakompét-daunkeun. Kuring mah da pangawakan awéwé.
Sakitu ti kuring.
“Bener ieu téh tulisan Si Enung?”
“Enya, piraku bohong. Ténjo wé atuh guriwekna, rada ngeunaheun macana ogé!”
“Teu percaya aing mah!”
“Kumaha dinya wé. Da aing mah ngan mangnepikeun wungkul. Ukur kapihapéan. Tanyakeun baé ka nu nyieunna teu percaya mah!”
“Ari jawaban Si Dayat kumaha?”
“Sarua wéh teu ngaku. Ngan henteu nyieun surat cara Si Enung. Malah Si Dayat mah, najan dipariksa sidik jari ku pulisi ogé daékeun,”
“Ari Si Oji?”
“Tah, si éta mah rada arapap-eureupeup ngajawabna téh,”
“Tuluy kumaha? Biasana anu boga dosa mah da sok kitu,”
“Ah, teu kudu héran. Apan Si Oji mah teu lancar nyarita. Tong boro ditanya sual nu kitu, nyarita sapopoé ogé balélol. Uing mah lain lalaki barangasan, kitu ceuk Si Oji téh. Wani pisan najan dipariksa surat kalakuan baék ogé,”
“Sugan garélo kabéh. Cik inget-inget deui, saha baé anu peuting éta saré di dieu téh?”
“Ukur limaan; Si Oji, Si Enung, Si Dayat, manéh, jeung ... aing. Tapi apan aing mah ukur nepi ka wanci janari leutik!”
“Heueuh, da aing ogé teu nyangka ka sia. Ngan cik wé atuh pangmikirankeun. Susuganan bisa kadétéksi ku itungan sia,”
“Teuing lah, poék.”
"Kélanan, ari Si Obay paéh téh, ceuk saha?"
"Ceuk Si Oji…"
"Geroan Si Oji-na!"
"Euweuh, geus mabur, teuing ka mana?"
"Ari ieu, surat ti Si Enung, ka saha mihapéna?"
"Ka aing,"
"Ti Si Enung atawa ti lanceukna?"
"Lain, da aing mah ti Si Oji."***
Milu reureuh di Saung Pangreureuhan, 2003


text:
Bisa Anjeun pake FS9 planes dina FSX?
Langkung sakedik
Tambih deui
-
Posts: 32
-
Hatur nuhun narima: 6
-
-
-
-
-
-
bulan 11 3 days ago #248
by JanneAir15
Halo! Kuring ngadéngé yén anjeun bisa make FS9 planes on FSX. Kuring boga pesawat husus nu teu bisa manggihan keur FSX jadi Abdi hoyong terang éta mungkin migunakeun eta on FSX. pesawat nya versi Project Airbus A321 Sharklet. Kuring geus geus diusahakeun sababaraha metodeu pikeun install deui tapi maranéhna teu digawé. Ku kituna bisa batur mangga mantuan kuring jeung ieu?
Abdi anyar komputer: CPU: AMD Ryzen 7 1700X | Motherboard: ASUS Perdana X370 Pro | RAM: G skill Ripjaws V 16GB 3200MHz @2933MHz | Kartu grafis: ASUS GeForce GTX 1070 Dual | Neundeun: Samsung 850 EVO 250GB SSD + Western Digital 1TB WD Blue HDD | PSU: EVGA Supernova 750 G2 750W | OS: Windows 10
Punten Lebet or Ngadamel akun ngagabung paguneman.
Langkung sakedik
Tambih deui
-
Posts: 195
-
Karma: 1
-
Hatur nuhun narima: 19
-
-
-
-
-
-
bulan 11 3 days ago #252
by Gh0stRider203
enya, Anjeun tiasa. sababaraha polder bisa jadi bit béda dina FSX ti FS9. on FSX, sadaya pesawat kuring balik ka dieu:
B: \ Program Payil (x86) \ Microsoft Kaulinan \ Microsoft hiber simulator X \ SimObjects \ Airplanes
Kuring teu apal dimana aranjeunna install dina FS9. Ogé warning ngan adil. NOT sadayana gauges pikeun FS9 bakal bisa dipaké jeung FSX.
Punten Lebet or Ngadamel akun ngagabung paguneman.
forum Access
-
Teu meunang: nyieun topik anyar.
-
Teu meunang: walon.
-
Teu meunang: pikeun nambahkeun attachements.
-
Teu meunang: edit talatah Anjeun.
Time nyieun kaca: 0.069 detik


text:
وَالْعَصْرِ (1) إِنَّ الْإِنْسَانَ لَفِي خُسْرٍ (2) إِلَّا الَّذِينَ آَمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ
“Demi masa. Sesungguhnya manusia itu benar-benar dalam kerugian, kecuali orang-orang yang beriman dan mengerjakan amal saleh dan nasehat menasehati supaya mentaati kebenaran dan nasehat menasehati supaya menetapi kesabaran.” (QS. Al ‘Ashr: 1-3).
Sungai Cikapundung terjepit di antara pemukiman yang padat. Mungkin juga kumuh. Sungai dekat perumahan sering mengalami pendangkalan karena aktivitas membuat sampah, memancing, MCK, dll dari warga setempat. Yang ujung2-nya mendatangkan air bah/ banjir, karena daya tampungnya menjadi berkurang. Apalagi curah hujan akibat pemanasan global makin besar dari hari ke hari. Jika akan dijadikan ikon seperti Venesia, pekerjaan raksasa harus dilakukan oleh para pemangku kepentingan. Mulai dari penertiban di bantaran sungai.
(Redaksi NP, Sumber : http://anisavitri.wordpress.com/2010/01/19/rp-500-milyar-biaya-monorel-sungai-cikapundung-akan-direvitalisasi/)
Ayana walungan Cikapundung di Bandung, tangtuna ku nu ngabukbak leuweung jeung ngajadikeun lahan bakal dicicingan ku jelema, geus ningali yen walungan ieu tah penting pisan jang Kota Bandung.
Ayeuna ngan kudu jadi pikiraneun urang kumaha sangkan ayana Walungan Cikapundung ieu teh bener-bener gede kagunaana jang balarea. Nya tangtungna ka Warga Kota Bandung.
Naha dipikiran Cikapundung teh rek dijadikeun "reservoir" jang wadah cihujan sangkan Kota Bandung pangpangan nu di kidul teu kabanjiran. Oge ieu "reservoir" caina bisa dipake mun keur musin halodo. Nya jang naon wae., ngumpulkeun cai jang kaperluan Pemadam Kebakaran atawa caina dipake jang ngabaseuhan jalan-jalan ngarah teu teu panas teuing mun beurang-beurang. Oge mun aya angin ngagelebug, ngurangan kebul. Caina disemprotkeun tina truk.
Atawa mun rek dipake jang "penampungan air limbah penduduk" (sewer system), supaya "kotoran"-na namper kahandap, nya dijieun "pintu-pintu air" ditempat-tempat sapanjang walungan jiga balong. Nya balong-balong ieu dikeruk sataun sakali samemeh musim hujan. Sangkan leuwih jero jadi "kapasitas penampungan"na oge leuwih gede. Meureun ku dikerukna balong-balong ieu meunang disebutkeun "penjegahan banjir". Disisi balong dijieun WC umum, ditutup luhurna.
Kumaha eta miceunan anu "koneng-koneng ngambang" ? Nya eta balong dipelakan lauk emas. Disadiakeun tempat jang nguseup, dikontrakeun ku Pemda ka pausahaan. Aya tempat khusus jang barudak teu kudu mayar. Keun sina anteng nguseup tibatan ulin di jalanan atawa minuhan Mall. Oge teu salah mun eta "balong-balong" dipelakkan eceng gondok. Beukirea eceng gondokna leuwih hade. Nya ngurangan kokotor, boa mun nepi ka Pasirmalang caina geus rada herangan. Atawa leuwih jauh deui, ngarah leuwih rea eceng gondokna. Boa meureun sugan we caina bisa disaring deui jeung dibersihan make obat-obatan, sugan kapake jadi "ciherang". Tapi kudu diinumna mun geus jadi ci asak tiis tina kendi.
Oge "pintu=pintu air" ieu nahan runtah-runtah bangsana plastik kaleng jeung nu laenna. Oge ieu bisa dikontrakeun ka pausahaan, panghasilan anyar jang Pemda.
Oge Cikapundung bisa dijieun "penampungan air hujan". Tangtuna kudu diwangun riool-riool sapanjang jalan. Riool-riool ieu ukuranna kudu gede.sababna dipake jang miceun "air limbah penduduk" jeung cihujan nu dipiceun ka Cikapundnung. Cihujan salain aya jalana jang dipiceun ka Cikapundung, oge ngerok runtah-runtah sesa-sesa "air limbah penduduk" sakalian dipiceun ka Cikapundnung.
Jadi urang ulah nyalahkeun "Alam" ku ayana banjir cihujan. Cihujan teu kudu diatur ku manusa, cihujan kumanehna sorangan neangan lahan nu leuwih handap. Jadi kahiji nyieun jalan sangkan cihujan aya jalana pindah ti nu luhur kanu handap. Mun dibere jalan nu euweuh halangannana caina ngocor gede, sapanjang jalana cihujan moal aya banjir. Mun geus nepi ka tempat nu panghandapna nya ngumpul. Mimiti jadi balong leutik terus ngagedean da caina nambahan tea, jadi leuwih gede terus we jadi banjir. Jadi mun aya wadah nu cukup gede sangkan cihujan teu kaluar tina wadahna tea, moal aya banjir. Boa muereun eta "wadah" teh kudu dijeroan sawaktu-waktu sangkan kapasitasna ngadean. Atawa meureun dibor disabaraha tempat di "wadah" eta atawa balong-balong di "Pintu air" , nyieun jalan jang cihujan balik ka jero taneuh.
Ku ayana ITB jeung Universita teknik laenna di Bandung, Cikapundung oge bisa dijadikeun "laboratorium" atawa paranti nyoba teori-teori "Penanggulangan Banjir" jeung "Penaggulangan Tanah Longsor". Sugan jeung sugan, Menristek ngirim ahli-ahli jeung danana jang usaha ieu.
Sugan wae teori ieu bisa nambahan waktu nu leuwih panjang deui samemeh Cikapundung saat. Ayeuna we pedah aya Cikapundung, cenah mah urang Sunda mah sok gampang pundungan. Komo deui mun caina geus saat, jadi ngan Pundung na nu tinggaleun Urang Sunda beuki teu kaopan nya beuki pundung.
nyc 02/17/08
MangSi
1. Indonesia: Perlu Sungai yang Bersih untuk Tingkatkan Ketahanan Air dan Pangan


text:
Naon atuh Android téh? Ceuk gampangna mah Android téh mangrupakeun sistem operasi anu dumasar kana Linux kalawan dipaké dina hénpon. Ieu sistem operasi téh dimekarkeun ku Google. Aya hiji kapinunjulan anu aya dina Android ieu, sanajan Google aktip ngokolakeun ieu sistem operasi tapi Android mah henteu daékeun dijual ku Google ka anu hayang makéna. Google ngahempékkeun ka saha waé anu arék maké Android pikeun diteundeun dina hénpon jieunanana. Tukang atawa pausahaan anu nyieun hénpon Android henteu kudu meuli atawa mayar ka Google. Tujuan utama ayana Android téh nyaéta pikeun ngadalikeun atawa ngokolakeun hénpon anu kaasup jinis hénpon pinter (smartphone). Sanajan kitu, kanyataanana aya ogé Android anu dipasang dina Google TV, Tablét jeung sajabana anu taya pakaitna reujeung hénpon.
Sabenerna mah lain ngan ukur Google anu ngararancang jeung ngamekarkeun Android téh. Loba pausahaan séjénna anu ngarojong kana lengkah Google kana ngawangun Android. Google katut pausahaan séjénna nyieun hiji kumpulan anu tujuanana pikeun ngawangun Android. Ieu kumpulan téh disebutkan Open handset Alliance (OHA) anu ngawengku sababaraha pausahaan hardware, software jeung telekomunikasi. Salian ti Google mah cenah miboga tujuan pikeun bisnis, nyaéta néangan duit tina ngamekarkeun Android téh ku jalan ngajual hénponna, jasana atawa aplikasi anu jalan dina Androidna.
Kusabab Google jadi kokojo dina ngawangun Android, loba layanan Google anu diasupkeun kana Android jadi stélan dasar. Diantarana waé layanan surélék Gmail, Google Calendar, Google Maps katut teu tinggaleun panyungi internét Google Web search. Ditambah ogé Google dijadikeun lambaran utama penyungsi internétna. Ngan kusabab Android mah bisa diubah-ubah, éta stélan téh bisa dirobah gumantung kahayang anu makéna atawa anu nyebarkeunana.


text:
Islam Jeung Pluralisme->cep Wirabuana
Ngabahas Cep Wirabuana->
http://groups.yahoo.com/group/kisunda/message/15942
Cep Wirabuana-I
Assalamu’alaikum Wr Wb
Al-Hamdu kawit diserat, terasna Lillahi pikeun netepkeunnaNa, dipageran ku ANU ngawengku sadaya Alam (Robbil’alamin tea…).
Saparantosna maoskeun du’a Kasalametan ka sadaya (Assalaamu’alaikum Wr Wb) tambih du’a ti simkuring nganggo Sampurasun…(mugia sing dugi ka Sampurna Ing Sun, Ing Sun anu aya dina raga salira asal ti Gusti Nu Maha Suci asal muasal sakabéh Alam katut pangeusina), du’a éta, teu aya sanés supados tiasa netepan kana kecap “Innaa Lillahi Wainnaa Ilaihi Roojiuun”, Mulih kajati, Mulang ka Asalna. Amiin.
Hapunten bilih disangki Agama Singkretis pédah teu aya dina Hadist, ulah padu sunas-sinis bilih keuna kubasa tamiang meulit kabitis.
Langkung tipayun hapunten anu kasuhun :
Ka Apih Sidiq, Ua Sasmita, Mang Jamal, Kang Adam Radiman [kisunda], Kang Gunawan Yusuf, Bah Surtiwa, Bah Willy, Kang Waluya, Kang Kebohideung, Kang Agus Pakusarakan, Kang Oman Abdurahman, Kang Oman Faturahman, nami Oman janten nambihan J, Kang Engkus Ruswana K, Kang Abdul, Kang Malki, Kang Krisnanegara, Kang Eddy Nugraha anu parantos nyerat perkawis TAPA, Kang Joko Tingkir, Kang Rizts Blazterino, Kang Daniel Syahid, Kang Trisna Permana, Kang Risdy DrakeCulla, Teh Rira Nurmaida, Teh Lies, Kang Datiparang, Kang Dudi Herlianto, Kang Arief, Kang MRachmat Rawyani, Kang Syaripudin, Kang Budyana Yogaswara, Kang Imro Ir, Kang Asep Mara, ka Kang Jaka anu parantos nyeratkeun :“Iqro Kitaabaka kafaa binafsika al-yaumalhasiiba” Q.S 17 : 14., atuh kumna bae kasadaya palawargi, unjukan badé ngalalangkungan, kumawantun tutulisan sugan jeung sugan manggih cukang nyampeur kabagjaan. Amiin Yaarobbal ‘alamiiiin…
Ua Sas, ari maksad mah, simkuring téh palay nganggé bahasa anu ngéntép seureuh tur Murwakanti mung teu acan tiasa….Hehehehhe…J, hoyong di ajar ka Ua…
Jorojoy hoyong neuleuman bahasa sorangan…bénten karaos kana manahna sok ademmm, plooong, bingaaah taya kasusah, taya kabingung, taya kasieun, taya rasa hariwang, éstuning ca-ang padang taya hahalang, Mangga ah kawitan teu kéngin dipépéndékeun…
//———-Kang Oman Abdurohman nyerat : “Islam ayeuna geus ngalaman distorsi”.
Sakumaha anu parantos di pedar http://groups.yahoo.com/group/kisunda/message/15942
padungdengan ngaguar perkawis Islam Jeung Pluralismeu, kadang sok jadi boga RASA sieun, hariwang, sieun ageuman ngaran Al-Islam anu keur dipaké ruksak, campur aduk ajarannana (istilah Singkrétis téa..), hariwang Islam téh tos teu murni sakamuha Islam anu dicandak ku kanjeng Nabi Muhammad saw sarta matak ngabalukarkeun moal ditarimana Iman,Islam tur Amal Ibadahna.
Tina RASA sieun, hariwang pacampur jeung RASA miboga, micintana kana ngaran ageman Al-Islam anu dipaké timimiti Indung-Bapak, Nini-Aki, Buyut, Bao, Jangawaréng jtly (“Karuhuna anu lebet saatosna aya nami agama Al-Islam”) ngorénjat aya RASA hayang ngabéla, mertahankeun kucara nyieun pagerna, milampahna tangtu moal lepas tina rupa HAWAning NAFSU nu ngancik dina raga salira.
Mangrupa-rupa pager dijieun, dirautan, dilemesan, dipolésan, diréa-an kucara umajak ka babaturan (sa-Ikhwan) pikeun mertahankeun, ngabéla kana luhurna Islam dipakuan ku katerangan “Innaddiina ‘indal Al-llohi Al-Islam”=”Saenya-enyana Din mungguh Alloh teh Al-Islam”, sing-set pageuh iket ku “Innamal Mu’minuuna Ikhwatun”=“Saenya-enyana Jalma-jalma Mu’min téh éta dulur”, digedéan dina dudulurannana téh ku “Al-Muslimu wal-muslimuuna kal-jasadil-wahid”=“Ari hiji Muslim jeung muslim séjéna éta mangrupakeun hiji Badan”. Dimana salah sahiji anggahaota badan ngarasa nyeri, maka anggahaota anu séjénna ogé ngarasa nyeri. Dipayungan ku dalil “Al-Islaamu ya’lu walaa yu’la ‘alaihi”=“Ari Al-Islam éta Luhur, jeung teu aya anu ngaluhuran kana éta Al-Islam”, saterasna dikélébétan maké kaén tulisan kalimat “Laa Ilaaha Ila Alloh, Muhammad Ar-Rosulu Alloh”. tah tah tah, tos heula!!!, rada mengkol ngarawu pasualan ningal kasi-si kagigir Nagari nyobi Tarékat Mikir benten sareng Tarékat Wirid.
Satiap Nagara masing-masing ngabogaan simbul, khususna dina bandéra salianti bahasa, budayana. Dina simbul bandéra tangtu ngabogaan harti jeung sajarahna sewang-sewangan. Conto Nagara Arab Saudi anu dumasar kana aturan Karajaan, bandérana kékélébétan maké tulisan “Laa Ilaaha Ila Alloh, Muhammad Ar-Rosulu Alloh”, ditambah dua pedang nyakra tur teu maké carangka, moal kitu…hartina pedang dua nyakra téh mertélakeun yén ummat Islam kudu dibagi dua Kakawasaan, dua Aturan, hiji aturan maké Karajaan, kadua Khilafah Islamiah (atawa Imamah sok sanajan anyar dijieunna tegesna ayeuna Nagara Iran), watesna ayeuna nu jadi Nagara Iraq tempat dimana incu Nabi Muhammad saw dicacag diwalang-walang, upama diartikeun kana Mazdhab tegesna Mazdhab Sunni (Saudi Arabia+Iraq) X Mazdhab Syi’ah (Iraq+Iran)?…mangga waé disawang diwang-wang rupaning kajadian anu aya. Mung perkawis harti tina pedang nyakra, éta mah simkuring teu boga Referensi-na, referensi-na mah sawangan ing panarawangan simkuring weeeee…he he he he…J, hapunten palawargi utami kasesepuh KUSNET…
Réngréngan Ulama Sunni+Ulama Syi’ah mufakat dina sababaraha kitabna, yén pentingna ngatur ummat Islam téh maké aturan Khilafah Islamiah (System Imamah) duméh aya katerangan shohéh, mafhumna “Sing saha jalma dina waktu hirupna teu apal ka Imam zamanna, éta jalma kaasupkeun golongan anu cilaka/sasar”.
Kapungkur nalika nanjak dewasa, ngadangu Syi’ah téh ngeremet hayang numpes kasalahan kaum Syi’ah, nyakitu pamadegan kulawarga simkuring ogé satadina mah kitu. Lancek kuring, Adi jeung Adi Ipar kuring nalika nyantri di Ponpes Gontor Ponorogo dituluykeun ka ISID (Institut Studi Islam Darussalam) Gontor, geus dibéré ultimatum ku Pimpinan Pondokna, yén “Perbedaan Madzhab Ja’fariah (Syi’ah) berbeda dengan Perbedaan antara Mazhab Imam Hambali, Maliki, Syafi’i, Imam Hanafi (Sunni)”, rujukan kitab karangan Ulama Syi’ah, méh wé euweuh, sok sanajan aya mung sasiki cenah, jeung ulah dibaca kusantri, bahayaaa…. Mung anu jadi Adi ipar kuring ayeuna (Muhammab Babul ‘Ulum ngarana), ngeleyed keukeuh peuteukeuh nalungtik Mazhab Ja’fari’ah (Imam Ja’far As-Shiddiq pami teu lepat jangawaréng nana téh Nabi Muhammad saw), alusna tuluy dijieun Skripsi-na sok sanajan kawates ku aturan ISID Ponpes Gontor Ponorogo, Jawa Timur.
Singket carita, boga RASA ngeremetna hayang numpes paham Syi’ah téh kulantaran kitab-kitab anu katampa nerangkeun Syi’ah tegesna karangan Ulama Sunni, pantes kitu kajadiannana masing-masing ulama nyieun kitab teh sok ngarupakeun pager, dirautan ku kalimat loba pabid’ahan cenah Islam ayeuna teh, dipolesan ku Aqidah Ahlussunnah Wal-Jamaah, dibersihan tina pamusyrikan cenaaah, dipayungan ku Salafusshaleh, dipangkatan maké gelar “Mujaddid Syaéukhul Islam”,(Syékh Pembaharu Islam).
Hapunten teu disundakeun :
Nabi saw bersabda :”Perumpamaan Ahlul Bayitku ibarat bahtera Nuh, Siapa yang ikut berlayar bersamanya dia akan selamat, dan barangsiapa yang enggan dan terlambat, dia akan tenggelam”. (Ibnu Hajar, Zawaid Musnad Al-Bazzar Hlm.277; At-Tabrani, Al-Mu’jam Al-Kabir, Juz I, hlm.168).
Perkawis Ahlul Baet seueur dina Ayat Al-Qur’an tur Kitab-kitab Hadist anu sok dianggo rujukan ku Madzhab Ulama Sunni, langkung jelasna http://www.al-shia.com/html/id/service/maqalat/AhlulBait%20Nabi%20SAWW/index.htm malihan Imam Syafi’i singketna ngankeun salaku anu ngabela ka Ahlul Baet. Imam Syafi’i maot kucara di pateni.
Saparantosna pun lanceuk menakan kitab “Tsumma Ihtadaitum” carita Ulama Sunni anu asup Madzhab Ja’fariah (Syi’ah) tuluy dikuatan ku Muhammab Babul ‘Ulum kawin ka Adi simkuring, atuh pun Bapak sakulawarga teh keur neleman Madzhab Syi’ah wee boh dina Fiqhna nyakitu aturan patokan Aqidahna.
Balik deui kana pasualan katerangan yén “ummat Islam kudu terang ka Imam zamanna” tur pentingna ngatur ummat Islam maké aturan Khilafah Islamiah, pikeun kaum Syi’ah geus teu asing da pamadegannana nyutat kana Pidato Nabi Muhammad saw di Ghadir Khum, anu eusina punten teu disundakeun [Nabi saw bersabda :“Siapa yang telah menjadikan aku maulanya, maka ‘Ali adalah maulanya”]. Anapon anu ngariwayatkeun yen Nabi ngangkat Ali kucara langsung salaku Pamingpin di Ghadir Khum aya 110 perawi-perawi ti kalangan para Shohabat, dimana nami-nami shohabat éta aya dina kitab-kitab Mzdhab Sunni/Ahlussunah Waljamaah, dikutip ku 84 perawi-perawi hadist di kalangan Tabi’in, 360 perawi-perawi dikalangan Ulama Sunni/Ahlussunnah Waljamaah anu nyantmkeun Hadist Al-Ghadir. 26 Ulama Ahlussunnah Waljamaah (Sunni) anu nyepeng Hadist Al-Ghadir. Tingkatan Hadist Al-Ghadir kalebetkeun hadist Mutawatir/Langkung ti Shoheh upami saur elmu Hadist mah. Ti kawit yuswa 10 Tahun Imam ‘Ali sasarengan sareng kanjeng Nabi saw diajarkeun kana Agama Islam.
40 poé tisaprak Nabi ngangkat ‘Ali salaku Pamimpin (Kholifah/Gaganti Pamingpin Nabi), teras lungsur ayat yén Islam parantos disampurnakeun “al-yauma akmaltu lakum diinukum, waatmamtu ‘alaikum ni’matii warodhitulakumulislama diina”, teu lami tidinya Nabi saw ngantunkeun. Teu acan ogé Janazah Nabi saw dikurebkeun (dikuburkeun), sabagean ummat Islam waktu harita rame hayang milih pamingpin jang nuluykeun mingpin ummat Islam. Kang Trisna Permana, Kang Krisnanegara, Kang Joko Tingkir, kanggo ningali jalma Munafik anu saéstuna tah diwaktu harita ditembongkeun kamunafékannana.
///==Salahsawiyos Konsep Ulama dina nafsirkeun Al-Qur’an+Hadist Nabi saw=====
Madzhab Sunni/anu ngankeun Ahlussunnah Waljama’ah/Manhaj Salaf :
1. Sadaya para Shabat anu pendak tur pajonghok sareng Nabi saw éta sadayana Sholeh, asup Sorga, tur Hadist anu diriwayatkeun ku sadaya Shahabat Nabi kum teu diwiji-wiji dipaké, tur diamalkeun (sok sanajan pagedruk oge), dingaranan wé ngarana Islam Kaffah, da shohabat anu ngariwayatkeunna pajonghok sareng Nabi saw, teu diwilah-wilah, teu diwiji-wiji.
2. Dimana aya pasualan anu anyar di ummat Islam, teu aya dina Al-Qur’an+Hadist, jalan kaluarna ngaluarkeun Ijtihad (jalmina Mujtahid) wiréh aya Hadist Nabi saw anu nerangkeun kedah Ijtihad, dimana bener pahalana dua, dina salahna menang hiji pahala. (Hadist ieu aya anu nerangkeun Do’if malihan Hadist PALSU) anu Balukarna loba muncul Ulama-ulama Mujtahid. Nafsirkeun, ngahartikeun ku alam pikiranna masing-masing.
Madzhab Ja’fariah (Syi’ah) :
1. Teu sadaya para Shahabat anu pajonghok sagulung-sagalang sareng Nabi saw éta kalebet jalmi Sholeh tur bakal asup Sorga, margi Wahyu lungsur teh (Al-Qur’an+Hadist) nerangkeun jalmi-jalmi sakurilingeun Nabi saw.
2. Dimana aya pasualan anu anyar di ummat Islam, di taroskeun langsung ka Imam Marja, mangga etamah korehan ku palawargi dina perkawis system Imamah anu tos aya ti Ahlul Baetna kucara turun-temurun jst.
Pikeun Mazdhab Sunni anu geus kapisah-pisah ogé, ningali pentingna ngatur ummat Islam maké system Imamah jadi kacapangan, kulantaran teu boga aturan anu jelas dina nangtukeun Kholifahna/Imamna, bisa ogé dipilih kalawan mufakat, tuluy nyieun Organisasi jang ngumpulkeun, ngahijikin ummat Islam Madzhab Sunni/Ahlussunnah Waljama’ah (kulantaran pikeun Madzhab Syi’ahmah geus nyampak) kucara ngaluarkeun ayat “Wa’tasimuu Bihablillah Jamii’a” jeung dalil nulain-lainna, tiantawis prak-prakannana Tarbiah jeung Huruj. Ningali kajadian di oraganisasi Ikhwanul Muslimin di Mesir jeung Hizbut Tahrir perkawis ieu oge aya bacaan di http://groups.yahoo.com/group/kisunda/message/15643
Tah ieu salah sawiyos kasangeum kang Oman Abdurohman “Islam ayeuna geus ngalaman distorsi”. Anu kusimkuring mah mung ukur sa-cénélna, saeutik pisan…hehehe aya bahasa sa-cénél, teu taiku-taiku acan…
Dina masalah Islam Jeung Pluralisme ogé teu sagawayah nafsirkeun ku pamikiran jelema (Ijtihad) samodel anu dilakukeun ku Ulama-ulama Mujaddid ngarana, tapi ditanyakeun heula ka Imam Marja, sarua Kang Jalaludin Rahmat ogé meunang nyutat tina kitab-kitab Ulama-ualama Syi’ah+Ulama-ualama Sunni tur aya Imam Marza-na dina ngaguar nafsirkeun, ngahartikeun Al-Qur’an jeung Hadistna.
Bah Surtiwa, Bah Willy, Kang Waluya, Kang Oman Abdurahman, Kang Oman Faturahman, kum kasadayana palawargi anu kusimkuring dipihormat, cép Wirabuana nepi kadieu can kalakon, cép Wirabuanaaaa wayahna bageueueueur, sing sabar anakiiing, pageuhkeun heula pamadegan hidep, tur salawasna milampah anu hadé loba méré manfa’at, omat ulah kabawa ku sakaba-kaba kulantaran sabudeureun anjeun pinuh ku kalakuan ajag kalaparan (sesengor tuluy ngerekeb).


text:
Kabeneran ayeuna mah pagawéan téh ayana di luar Pulo Jawa. Nya meureunan kudu nyaba heula pikeun saheulaanan mah. Najan kudu jauh ti lembur sorangan, tapi teu meunang jadi halangan pikeun mugagkeun lampah. Najan arék di mana waé anu ngaranna gawé mah kudu siap sadia. Nu penting mah jelas tugasna jeung nepi ka iraha. Cenah mah lilana téh kurang leuwihna genep bulaneun.
Ari tempatna? Tempatna téh cenah mah kudu meuntas ka Pulo Sumatera, perenahna di wewengkon Riau. Jauh ogé geningan…!
Naék naon atuh ka dituna? Ka dituna téh naék kapal ngapung!
Geningan…? Kumaha atuh…?
Nya teu kukumaha. Da lamun badarat mah sigana iraha mah nepina. Teuing sabaraha poéeun lamun jalan darat mah. Sedengkeun ari naék kapal ngapung mah paling ogé sababaraha jameun. Ngan sakeudeung, moal nepikeun ka leuwih ti dua jam. Kitu cenah.
Apanan tacan pernah ngalaman naék kapal ngapung? Moal kukumaha kitu?
Moal kukumaha. Batur ogé anu osok naék kapal ngapung, henteu nanaon. Reujeung deui anu ngaranna cilaka mah teu kudu naék kapal ngapung wungkul. Dalah anu badarat ogé bisa waé cilaka. Pon kitu deui anu di laut, geus nepi kana cilakana mah bakal cilaka. Jadi najan remen kabéjakeun loba anu cilaka, ulah ngendagkeun patékadan. Asal niatna alus, ulah pugag di tengah jalan. Lakonan lamun éta dianggap alus.
Heueuh ogé nya. Najan remen kabéjakeun loba anu cilaka, éta mah geus kuduna waé cilaka. Lamun kuduna henteu cilaka mah moal cilaka. Najan loba anu nyebutkeun ngeunaan cilaka: cenah anu naék kapal ngapung, apanan murag; anu naék kapal laut tilelep; anu naék karéta tabrakan, anu naék mobil ogé sarua; anu naék motor ditabrak; ulah mugagkeun lampah. Da cilaka mah teu kudu tumiba ka jalma anu keur lumampah, najan jalma anu keur cicing ogé bisa waé kakeunaan ku cilaka. Jalma anu cicing diimah terus karagragan kapal ngapung, apanan bisa katumibaan cilaka.
(Gambar meunang nginjeum ti http://www.blogspot.com/)


text:
SILSILAH
KUBANG PANINEUNGAN
EMBAH JANGKUNG PANCUH MUNGGARAN
DISUSUN KU : DIDIN S YOGA, S.Pd,Msi
dulur ulah di batur-batur
batur batur dulur dulur
dulur mah tetep dulur
PANGANTEUR
Geus lawas pisan aya kereteg hayang nyusun ieu silsilah teh. Ngan nya kitu, susah pisan pikeun kuring dina nempatkeun waktu luang keur nyusunna. Genep taun lilana ieu susunan silsilah teh disidemna, malah mah hasilna meunang nyusun teh puguh dina lanjeuran itungan taun anu sakitu lilana. Lamun diijir kana luang, beut asa dosa , dosa ka diri , dosa kanu menta pangnyusunkeun , nyaeta dulur baraya , kadang wargi Kubang – Kopo – Sukamaju – Rancasalak nu geus pasti nganti-nganti , jigana matak nyeri beuheung sosonggeteun!.
Ku hal eta pisan, kuring geus gilig pikeun ngarengsekeun ieu susunan silsilah anu alhamdulillah tiasa medal kalayan dijudulan “KUBANG PANINEUNGAN – Embah Jangkung Pancuh Munggaran”. Judul anu tangtuna oge hasil nyarungsum sapagados jeung silsilah anu ku kuring di pedar – diguar kalawan diimeutan supaya ngamalirkeun lalangse bihari ka kiwari, ngenteung rupa dina kalangkang awak satungtung, mapay-mapay rasa tatali wiwitan : timana urang mimiti ?, turunan saha ?, ari itu dulur lain ?. Beut asa pamohalan lamun tea mah pikiran jeung rarasaan urang kabeungkeut ku pirang-pirang pananya siga kitu, badis kakara panggih jeung jalma di tengah leuweung geledegan.
Runtunan taun nu terus ngabiur mundur ninggalkeun pirang-pirang pazamanan. Para sepuh urang anu biasa jadi paseur doa pangjurung ringkang parantos ngarantunkeun , kiwari karasana teh beut asa geus udar tatali dulur pituin; dulur jeung baraya atah anjang , dulur jeung baraya teu papada apal. Kalan-kalan sok api-api teu apal , duka lingsem duka gengsi , atanapi ngajaga komara ? . Eta gambaran teh ebreh lamun seug papada panggih sok dimimitian ku nyarita : Saha tea nya ieu teh ?. Palebeuh hal ieu , wargi-wargi ti Kopo sok mindeng ngarandapan , malah sok ngangluh bari pagaliwota ku rupa-rupa pananya jeung sangkaan : naha nya beut kitu ?, meureun embung pancakaki pedah kuring mah…..miskin !.
Sajatina, hal sarupa anu ku kuring ditulis di luhur, heunteu sagamblangna kudu diteumbleuhkeun ka anu jarumeumneung kiwari , tapi oge kaleupatan para sepuh urang kapungkur . Duka naon atuh jadi marga lantaran , da sainget kuring, sepuh-sepuh ( kaasup nini jeung aki) beut carang pisan silih anjangan seja ngawanohkeun hiji-hiji rundayanana nu ngakibatkeun simpay wargi poros Kubang- Sukamaju—Kopo – Rancasalak ”heunteu ngalir” anu pamustunganana : saha tea nya ieu teh ? .
Ku gambaran eta , kuring teu deuk nyebut yen turunan ti Kubang (Kadungora) – Nangkaleah (Leles) geus ngarangrangan , tapi meureun bisa disebut kurangna tarekah pikeun ngayakeun hojah patepung lawung, hiji cara pikeun ”ngagedekeun” deui seuneu obor nu meh kakaliceusan. Naon sabab na kudu ngayakeun tarekah ?, jawabanana ”demi harga diri, demi manusa nu teu weleh napak dina nilai jeung makna kahirupan” , sabab saestuna , numutkeun pangankeun lahir ti jalma-jalma nu aya di luar garis kaluarga , ceunah turunana Kubang- Nangkaleah teh gede, rongkah jeung kamashur . Ari gege, da gurat rundayanana narekab tur puguh dumuk jeung juntrunganana. Ari nu disebut rongkah, katinggali dina gurat wateuk : semu ngamenak, pinteur nyarita , jeung reusuep kana seni. Sedeng kamasyurna, ceunah turunan ti Kubang – Nangkaleah mah sok resep ngayakeun usaha-usaha mandiri (entrepener) , malah teupi ka ayeuna loba rundayanana nu kabekelan elmu nyieun R.O atawa kurupuk. Kulantaran kitu , moal matak gaplah tapi gede pisan manfaatna lamun urang weleh patarema rasa-patepung lawung – paamprok
jonghok jeung kadang wargi . Ampun paralun , lain rek munjung ka sifat Chauvinisme (ngagede-gedekeun dirina , ngagede-gedekeun bangsana , ngagede-gedekeun nagarana), tapi seja nyaah kana struktur turunan !.
Ras emut ka almarhum Ma Uwi , manteunna ngarupakeun tokoh sepuh anu kiat pisan memori emutanana anu kantos maparin inspirasi pikeun nyambung-nyambungkeun plot jeung anekdot serta masihan iber ngalelebah rundayan Kubang- Nangkaleah . Manteunna ngarupakan nara sumber munggaran pikeun kuring dina nyusun ieu silsilah . Manteuna pisan anu kantos ngajurungan kuring pikeun nyusun ieu silsilah . Mung hanyakal manteunna tos tilar dunya.
Mudah-mudahan wae tarekah kuring nyusun ieu silsilah ngarupakeun hiji jalan pamuka pikeun diteruskeun kana hareupan anu geus disebut diluhur. Sabab leuwih onjoy ti dinya, jigana kuring teu mampuh. Mudah-mudahan wae ki dulur-dulur leuwih mampu pikeun ngayakeun tarekah nu leuwih undak kalawan bisa meuntas hareupan kuring , da geuning ieu silsilah anu ku uring disusun teh jauh pisan ka payus manan komo disebut hade mah. Nuh puguh mah kuring hampura geus wani-wani ngangsrog hareup teuing, ieu mah wami ngantup nyusun soteh pedah boga kamelang jeung saeutik kadorong ku energi pedah kuring kungsi ngalaman hirup lila di Kubang baligeusan ngajadi, apal ka suklak-siklukna, apal kana pernak pernikna, kalayan diatik dididik ku sepuh-sepuh generasi katilu jeung ka opat (Embah Jangkung, generasi ka hiji)
Sakali deui kuring menta dihampura sok bisi aya kadang wargi anu kagores mamaras rasa pedah kuring ngungkab ieu silsilah teh make deskrifsi carita objektif (sajalantrahna kajadian), muga bae ulah ngaleutikan hate , asa diwiwirang, jeung dipateni karakter, sabab maksud teh lain kadinya loyogna, tapi rek ngamanjingkeun wujud silsilah anu jembar kalayan bisa mere omber kana hiji harti atikan pikeun rundayan anu macana. Cag !.
Pasir Eurih, Rayagung 2002
DIDIN S YOGA, S.Pd.M.i
Baca Lanjutannya…


text:
Parumahan
Padumukan Locksmith Sarasota
Dupi anjeun ninggalkeun imah jeung kakara sadar kenop masih di jero imah Anjeun? Anjeun kakonci kaluar jeung aya nu teu cara séjén nu butuh ku kituna anjeun bisa meunangkeun asup jeung nyokot kenop? Henteu masalah naha éta poé atawa peuting; urang gé mantuan anjeun balik deui ka imah anjeun. Dina raraga ngajaga anjeun, leuwih Anjeun dipikacinta, jeung harta pribadi Anjeun, aman ti maling jeung intruders séjén, Non Stop Sarasota Locksmith FL offer installation of new door locks.
Re-Keying sipat Service
Salah sahiji metodeu leuwih hade ngajaga kaamanan ketat asal anjeun nyaéta pikeun ngadalikeun jumlah kenop dipake iraha wae hiji waktu ku anjeun jeung leuwih Anjeun dipikacinta. Kalayan ngagunakeun layanan deui keying urang Anjeun bakal bisa ngawas jumlah kenop di ayana. Contona, lamun anjeun geus meuli imah karek diwangun, Chances nu foremen jeung kontraktor lianna mibanda duplikat of konci ka imah anjeun jeung jalma bisa dipaké ngalawan privasi Anjeun. Hiji-hijina jalan pikeun mastikeun kaamanan Anjeun ka employ layanan layanan locksmith reputable, saperti Non Stop, jeung geus lembur re keyed-. Saatos éta, anjeun bakal nampa kenop anyar.
Services Lockout darurat
Kalolobaan urang geus aya di kaayaan hiji wherein we geus kakonci diri urang sorangan di luar imah urang. Pamakean kartu kredit ka pry konci panto biasana trik paling mindeng dipaké pikeun ngabéréskeun masalah. Trik nu bisa jadi geus digawé di jaman baheula tapi ayeuna carita lengkep beda. Kalayan bantuan Sarasota locksmith, Anjeun bisa kalayan gampang meunangkeun aksés instan ka imah Anjeun tanpa megatkeun di on Anjeun sorangan. Henteu paduli naha éta peuting atawa beurang, service lockout darurat urang ensures boga dulur téh dihadiran ku locksmith dilatih sarta pohara professional pas mungkin. Urang ngarti saha jeung urang kacida alusna kumaha stres atawa ngerakeun lockout a bisa jadi. Ku kituna urang pastikeun urang keur aya pas mungkin pikeun mastikeun anjeun geus balik deui aman di jero imah Anjeun. Nelepon urang ayeuna!
Sarasota padumukan Locksmith
24 Jam darurat Buka Konci
Konci panarjamah petik
Ngagantian konci
Robah konci
Pegat ékstraksi Key
Sistem kaméra kaamanan
High Kaamanan konci Instalasi
Services aman
Rekeying
Jandela ngonci perbaikan
Service Lockout
Konci panarjamah petik
Ngagantian konci
Robah konci
Motong Key
Instalasi kaamanan kaméra
High Kaamanan konci Instalasi
Konci hiasan
Rekeying
Jandela ngonci perbaikan
Ladenan Locksmith séjén:
Darurat Locksmith Sarasota Florida
Lawang batang darurat
Kantor darurat Lockouts
Ngonci kaluar service darurat
Automotive Locksmith Sarasota
Car Locksmith
Muka konci cap Gas
Kenop Car kakonci di kalapa
Program jeung kenop panulisan transponder
Ngaganti kenop mobil leungit
Ngagantian key ignition
Mobil Program jauh kadali
Program fob key
Kenop laser
GM PPN kenop
Ékstraksi kenop mobil pegat
Konci peti keur mayit Gas
Komérsial Locksmith Sarasota
Kantor darurat Lockouts
Leungit Kantor kenop
Panto ngagantian Key
Kantor Konci Re-key
Masang jeung ngalereskeun sakabeh tipe ngonci jeung tabung
Master kenop
Gates konci perbaikan
Konci Kaamanan
Konci Keyless entry
Brankas Digital
Hardware panik
Non Stop Locksmith Services Mobile nawarkeun jasa maranéhanana ka anjeun tujuh poe saminggu, 24 jam beurang, di Sarasota Florida ! Urang bakal di cicingan anjeun dina menit. Tim layanan mobile urang nu kacida ngalaman, jeung maranéhanana geus kabeungkeut jeung dilisensikeun. Jeung leuwih ti 25 pangalaman taun 'urang keur pinter di sagalana ti masang ngonci anyar di bisnis atawa imah atawa nyieun konci anyar pikeun kandaraan Anjeun. Urang saena jawaban ka sadaya sarat locksmith kaamanan Anjeun, jadi kareueus urang sauran dina (941) 257-4020.


text:
Warta Sunda • Jumaah, 03 Agustus 2012 06:14
COBA lamun rék daptar munggah haji. Mayarna mah kudu ayeuna, tapi ngadagoanna paling sakeudeung gé 5 taun deui. Malah aya nu nepi ka 11 taun, gumantung kana kuota wilayah séwang-séwangan. Bisa éta ogé, mayar ayeuna, langsung mangkat, tapi carana kudu nyogok. Tapi, lamun kitu carana, geus batal méméh miang ibadahna ogé. Asa bakal jajauheun kana mabrur. Lantaran, nepi ka ayeuna ogé aya kira-kira 1,7 juta urang anu keur ngantay nungguan giliran. Asa kamalinaan mun nyalip jutaan jalma, dina enyana ogé loba duit.
Tah, jutaan umat anu geus kadaptar dina antrian téh apan ari duitna mah geus asup leuwih tiheula. Dina rékéning Mentri Agama téh kiwari geus aya duit Rp 40, 6 Triliun. Anu dipaké unggal taun pikeun ngaberangkatkeun jamaah haji, waragadna antara Rp 7-8 triliun, pikeun 220 rébu jamaah.
Jadi, sésa duit anu ngancik dina rékéning tangtu leuwih réa. Dikumahakeun éta duit? Béjana nepi ka bulan Maret 2012, dana haji disimpen dina wanda sértipikat berharga syariah nagara (sukuk) kalayan jumlahna Rp 28 triliun. Tuluy, aya anu dina wanda giro jumlahna Rp 2,97 trilun, tur aya ogé anu didépositokeun Rp 9,45 triliun.
Ayeuna bakal aya pananya, naha bet aya anu dina sukuk? Malah kadieunakeun dana tina tabungan ditarik deui sabagéan, dialihkeun kana sukuk. Jawabanana, ceuk Surya Dharma Ali, hariwang nyimpen duit loba teuing di bank mah. Sabab, lamun aya nanaon, pamaréntah ngaliwatan Lembaga Penjamin Simpanan, ukur bisa ngajamin maksimal Rp 2 M. Jadi, ceuk Surya Dharma, leuwih aman diinvéstasikeun. Tina éta perkara, bisa aya kacindekeun yén nyimpen duit di bank leuwih ti 2 M téh henteu aman. Sabab, satingkat menteri ogé hariwangeun.
Tapi katingalina lain ku masalah hariwang. Sigana mah ngarah duitna bisa digolangkeun tur hasilna leuwih mucekil. Mangkaning Kementrian Agama ogé ngokolakeun Dana Abadi Umat (DAU). Ari DAU téh sumberna tina sésa waragad biaya haji. Puguh baé jumlahna geus triliunan. Tah, éta ogé geus dilumpatkeun kana sakadang sukuk deui baé. Dina bulan Fébruari, Kementrian Keuangan medalkeun sukuk séri SDHI 2019 A, anu gedéna Rp 2 Triliun. Béjana éta duit téh tina DAU jeung dana haji anu dikokolakeun ku Kemenag ngaliwatan métode private placement. Lamun DAU dilumpatkeun kana sukuk, dina aturanna kakara bisa dibawa téh engké taun 2019.
Geus kalintang medah-meduhna Kementrian Agama mah. Matak, idéalna mah umat muslim téh hirupna raharja. Tapi anéh, kalah sabalikna, réa umat muslim nu sangsara, malah teu saeutik nu hiruupna balangsak kabina-bina. Na teu peundeul kitu éta Kemenag hayoh baé ngeukeuweuk DAU, bari jeung kaayaan umat Islam réa nu pikaketireun? Lamun daék malikir ku akal séhat mah, apan éta téh wiwirang di kolong catang sabenerna mah. Da piraku ari disebut garering pikir mah. Nu leuwih matak hookeun, éta duit sakitu geus medah-meduh, masih kénéh kabéjakeun... korupsi.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Re: [kisunda] Nedunan panghiap Kang Ganjar perkara Agama Sunda II
engkus ruswana
Thu, 24 Feb 2005 13:09:20 –0800
Sampurasun kang Ganjar anu ku sim kuring oge sami dipihormat, Ngahaturkeun nuhun oge kana panggeuing soal nu digurat ku akang, eta oge janten bahan ngalenyepan sim kuring.
1. Soal metodologi disertasi kang Rozak anu oge di sapukan ku akang, da memang leres kitu teori ilmiah teh, namung didieu ngabuktoskeun yen geuning teu ngajamin hasil panalungtikan ilmiah teh ngahasilkeun nu kabeneran nu sanyatana da memang sok diwengku ku koridor-koridor hipotesa nu tos ditangtoskeun tea sateuacanna, nya pangalaman sim kuring ge kitu waktos nyerat tugas ahir di Planologi-ITB (planologi ge sami langkung caket kana elmu sosialna tinimbang teknik), oge geuning kantos urang ngabandungan kritikan nu seukeut nu dimuat di koran ti kang Ayip Rosidi kana hasil panalungtikan Ceu Nina Lubis sareng rengrengan ngunaan sajarah Sunda.
Janten dina hal ieu urang sadayana, komo deui para akademisi kedah ati-ati upami bade ngabewarakeun ka media umum tina hasil panalungtikan, hususna pami kacindekannana tiasa dianggap “memvonis” hiji golongan/masyarakat tertentu jeung nimbulkeun pamahaman/panalaran nu nyimpang tina kanyataan, nu balukarna eta golongan/masyarakat beuki kadedetkeun (keur mah eukuer…).
2. Sual ajaran ti luluhur Sunda, tinangtos oge aya rengkolna, namung luluhur urang dina ngabukukeunna nya nganggo sababaraha rupi wanda, aya nu dina bentuk tulisan boh di lontarna boh di batuna, aya nu nganggo guguritan kawih kidung jeung sajabana, aya nu diterapkeun dina bentuk upacara-upacara adat, oge aya dina bentuk seni boh alatna, caritana kalayan pentasna, oge aya nu disimpen dina carita-carita legenda jeung mitos nu upami ningal luarna eta legenda/mitos teh teu abus akal. Sapalih kadieuna keun aya oge sabagian nu diserat kana buku di masing-masing kelompok, namung seuseueurna mah masih keneh galieun, kumargi nya kapungkurna kabujeng kajajah tea, janten teu kapirosea. Mudah-mudahan kapayunna ku kamotekaran sareng ku kareueusna seuweu-siwi Sunda nu micinta ka budaya luluhurna eta sakedik-sakedik tiasa dikempelkeun sareng dibukukeun.
3. Soal apriori ti kalangan nu ayeuna disebat masarakat “kapercayaan” eta teu kedah dipikahariwang da seuseueurna mah nampi sareng sumerah bade dikitu-dikieu ku pamarentah sumawonna ku masarakat sanesna, margi tos biasa ti kapungkur oge, mung ti kalangan nonoman sareng kalangan nu rada terpelajar anu rada tanginas pikeun merjoangkeun sangkan “mardika” dina ngagem kayakinan jeung ngaleungitkeun “diskriminasi” nu tumiba tug dugi ka ayeuna, soka sanajan kanyataannana sesah pisan, nya hal eta nu kadang nimbulkeun geregetan ti para nonoman. Soal istilah agama impor, lemah cai deungeun, budaya deungeun atanapi budaya impor jeung sajabana, nya teu kedah ditanggapi negatif da eta mah istilah nu umum, sarupaning nu datang ti luar nagara sorangan disebatna impor, sareng ari nagara luar nya biasa disebut nagara deungeun, naha kedah kumaha nyebatna atuh??. Tapi eta kecap biasana diangge kanggo nandeskeun, nya hapunten pami teu sapuk mah, mung pasihan terang kumaha kedah nyebatna da eta mah nyarioskeun kanyataan, sanes mikangewa atanapi apriori. Benten kayakinan nya tangtos ulah megatkeun duduluran, da kanyataan di masarakat nu ngagem kapaercayaan Sunda teh umumna pasti bae aya di lingkungan kulawargana nu ngagem agama-agama sanesna kalayan teu aya pacogregan naon-naon, nya sewang-seangan bae dina kayakinan mah, namung dina enggon-engoning ngajalankeun kahirupan nya tetep silih asah-silih asih-silih asuh. Hoyong buktos nu nyata mangga tingal di Dusun Susuru Ciamis sareng di Cigugur Kuningan, oge di Ciparay.
4. Saleresna urang teh kantos tepang di darat sok sanajan saliwat, waktos aya acara nyabut mulihna kang Ayip ka Indonesia nu diayakeun di UNPAD, geuning abdi kantos rada nyempad soal Islam-Sunda sareng Sunda-Islam, teras akang ngawaler kalayan ngahaleuangkeun “tahlil”, nya mudah-mudahan oge kapayun urang tiasa tepang langkung wanoh di darat.
Sakitu heula panginten kang pangwaler ti sim kuring, oge aya pamundut pami teu kaabotan sim kuring ge hoyong di-japri-keun eta power point, supados abdi oge tiasa nambih wawasan sareng bahan kajian. Hatur nuhun
sateuacanna. Rampes.
Hatur Nuhun
Baktosna
pun Engkus